cyanic-selkie/wikianc huggingface dataset:
কুন্নিকল অজিতা
কুন্নিকল অজিতা (Kunnikkal Ajitha, জন্ম: ১৯৫০) এগৰাকী প্ৰাক্তন ভাৰতীয় নক্সালবাদী যিয়ে ১৯৬০ চনত কেৰালাত নক্সালবাদী আন্দোলনত সক্ৰিয় অংশ লৈছিল যেতিয়া এই গোটটোৱে থালাছেৰী আৰু পুলপালী থানাত সশস্ত্ৰ অভিযান চলাই দুজন আৰক্ষীক হত্যা কৰিছিল। ইয়াৰ পিছত অজিতাক গ্ৰেপ্তাৰ কৰি বিচাৰ আৰু ৯ বছৰৰ কাৰাদণ্ড বিহা হয়।
কাৰাদণ্ডৰ পিছত অজিতাই সশস্ত্ৰ সংগ্ৰাম আন্দোলনৰ পৰা বিচ্ছেদ ঘটায় আৰু বৰ্তমান কেৰেলাৰ সামাজিক পৰিৱেশত সক্ৰিয় উপস্থিতি থকা এগৰাকী মানৱ অধিকাৰ কৰ্মী আৰু সমাজ সংস্কাৰক। ১৯৯৩ চনত তেওঁ প্ৰতিষ্ঠা কৰা বেচৰকাৰী সংস্থা আনৱেছীয়ে এতিয়া কেৰেলা ত্ৰী বেধি (কেৰালা মহিলা মঞ্চ)ৰ গঠনকাৰী, নেচনেল মিছন ফৰ এম্পাৱাৰমেণ্ট অৱ উইমেনৰ সৈতে সমন্বয়ত মহিলাৰ অধিকাৰৰ বাবে কাম কৰে।
ইণ্ডোনেছিয়া
ইণ্ডোনেছিয়া দক্ষিণ-পূব এছিয়াৰ এখন দ্বীপ ৰাষ্ট্ৰ। প্ৰায় ৫,০০০ দ্বীপৰ সমষ্টিৰে গঠিত এই দেশখন পৃথিবীৰ বৃহত্তম মুছলিম সংখ্যাগৰিষ্ঠ ৰাষ্ট্ৰ। ইয়াৰ ৰাজধানীৰ নাম জাকাৰ্টা। চৰকাৰী ভাৱে ইণ্ডোনেছিয়াৰ নাম ইণ্ডোনেছিয় প্ৰজাতন্ত্ৰী (ইণ্ডোনেছিয় ভাষাত Republik Indonesia)।
কুন্নিকল অজিতা
অজিতাৰ প্ৰাক্তন সহকৰ্মী ইয়াকুবৰ সৈতে বিবাহপাশত আবদ্ধ হয় আৰু এই দম্পতীৰ ক্লিণ্ট নামৰ এজন পুত্ৰ আৰু গাৰ্গী নামৰ এগৰাকী কন্যা আছে।তেওঁ এগৰাকী গোড়া নাস্তিক।
ইণ্ডোনেছিয়া
তথ্য সংগ্ৰহ
শ্ৰেণী:এছিয়াৰ দেশ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কুন্নিকল অজিতা
প্ৰাৰম্ভিক বছৰবোৰ
right|200x200px|কুন্নিকল অজিতা right|220x200px|কুন্নিকল অজিতা ১৯৫০ চনৰ এপ্ৰিল মাহত ভাৰতৰ কেৰেলাৰ কোঝিকোডত নক্সালবাদী আন্দোলনৰ সক্ৰিয় সমৰ্থক কুনিকল নাৰায়ণন আৰু মন্দাকিনীৰ ঘৰত কে অজিতাৰ জন্ম হয়। তেওঁৰ প্ৰাৰম্ভিক শিক্ষা কোজিকোড়ত হৈছিল। অজিতাই কলেজ পোৱাৰ সময়লৈকে সমাজৰ প্ৰতি মোহভংগ হৈ নক্সাল আন্দোলনৰ লগত জড়িত হ'বলৈ ধৰিলে। প্ৰি-ডিগ্ৰী পাঠ্যক্ৰম কৰি থাকোঁতে কলেজ এৰি তেওঁ এগৰাকী সক্ৰিয় নক্সালবাদী হৈ পৰিছিল।
থালাছেৰী আৰু পুলপালী থানাত আক্ৰমণ
১৯৬০ চনৰ শেষৰ ফালে অজিতাই ৱায়ানাডৰ জনজাতীয় আৰু গাঁৱৰ মানুহৰ ওপৰত সামন্ত আৰু আৰক্ষীয়ে কৰা অত্যাচাৰৰ বিৰুদ্ধে কাম কৰা উগ্ৰপন্থী কৰ্মী আৰিক্কাড ভাৰ্গেছৰ সৈতে জড়িত হৈ পৰে। ১৯৬৮ চনত তেওঁলোকে এটা গোট গঠন কৰি অস্ত্ৰ তুলি লোৱাৰ সিদ্ধান্ত লয়। অজিতা আছিল এই গোটৰ একমাত্ৰ মহিলা সদস্য।
১৯৬৮ চনৰ ২২ নৱেম্বৰত অজিতাৰ পিতৃ কুন্নিকল নাৰায়ণৰ নেতৃত্বত প্ৰায় ৩০০ জনীয়া সশস্ত্ৰ গেৰিলাৰ এটা দলে অস্ত্ৰ চুৰিৰ লক্ষ্যৰে থালাছেৰী আৰক্ষী থানা আক্ৰমণ কৰাৰ বিফল চেষ্টা কৰে।
৪৮ ঘণ্টাৰ পাছত ১৯৬৮ চনৰ ২৪ নৱেম্বৰত ভাৰ্গেজৰ নেতৃত্বত আৰু থেট্টামালা কৃষ্ণকটি, কুৰিচিয়ান কুঞ্জিৰামন, কিষাণ থমমান, ফিলিপ এম প্ৰসাদ আৰু অজিতাৰে গঠিত এই গোটটোৱে পুলপালিত মালাবাৰ বিশেষ আৰক্ষী শিবিৰটোক লক্ষ্য কৰি ৭০০০ কৃষকক লৈ যায়। পুলপল্লী দেৱাস্বম কৰ্তৃপক্ষই উচ্ছেদৰ বিৰুদ্ধে আন্দোলন কৰে। এই সশস্ত্ৰ আক্ৰমণত ২ জন আৰক্ষী জোৱান, এজন বেতাঁৰ অপাৰেটৰ আৰু এজন চাব ইন্সপেক্টৰৰ মৃত্যু হয়। পিছলৈ এই গোটটোৱে স্থানীয় দুজন মালিকৰ খেতিপথাৰ আক্ৰমণ কৰি তাত মজুত কৰা খাদ্য শস্য আদিবাসীসকলক বিতৰণ কৰে। অভিযানৰ অন্তত উগ্ৰপন্থীয়ে ৱায়ানাডৰ ঘন অৰণ্যত প্ৰৱেশ কৰি আত্মগোপন কৰে। কিন্তু কেইদিনমান তীব্ৰ অনুসন্ধানৰ অন্তত তেওঁলোকক আৰক্ষীয়ে বন্দী কৰে। ভাৰ্গেজক ভুৱা এনকাউণ্টাৰত হত্যা কৰা হৈছিল। গোটটোৰ এজন নেতা কিছান থমমানো বোমা বিস্ফোৰণত নিহত হয়।
কাৰাগাৰৰ জীৱন
বন্দী হোৱাৰ পিছত অজিতাই থানাত অত্যাচাৰ সহ্য কৰা বুলি খবৰ পোৱা গৈছিল; তেখেতক জনসাধাৰণৰ আগত পেৰেড কৰা হৈছিল পৰৱৰ্তী সময়ৰ বিচাৰৰ পিছত অজিতাক ৯ বছৰৰ একাকী কাৰাদণ্ডৰ শাস্তি প্ৰদান কৰা হয়।
তেওঁ কাৰ্যকালৰ প্ৰথমাৰ্ধ ত্ৰিবেন্দ্ৰমৰ কেন্দ্ৰীয় কাৰাগাৰত আৰু পিছৰ অৰ্ধেক সময় কানান’ৰ কাৰাগাৰত কটায় য’ত তেওঁৰ পিতৃ-মাতৃও কাৰাগাৰত আছিল। অজিতাই কাৰাগাৰত থকা সময়খিনি কেৰালাৰ মহিলাসকলে বিশেষকৈ যৌনকৰ্মীসকলে সন্মুখীন হোৱা সমস্যাৰ বিষয়ে জানিবলৈ ব্যৱহাৰ কৰিছিল।
সামাজিক কৰ্মজীৱন
সংগঠনটো বেছি দিন আগবাঢ়িব নোৱাৰিলেও অজিতাই ১৯৯৩ চনত আনৱেশী (the Searcher) নামৰ আন এটা সংস্থা গঠন কৰে। কেৰালাৰ বহুতো চাঞ্চল্যকৰ মানৱ অধিকাৰ গোচৰৰ তেওঁ সক্ৰিয় অংশগ্ৰহণকাৰী আছিল।
আইচক্ৰীম পাৰ্লাৰৰ কেচ
আইচক্ৰীম পাৰ্লাৰৰ গোচৰ (১৯৯৭)ত কোজিকোড়ৰ স্থানীয় আইচক্ৰীম পাৰ্লাৰত নাবালক ছোৱালীক যৌন শোষণ কৰা হৈছিল যিয়ে পিছলৈ যৌন শোষণ কৰিবলৈ শান্তকাৰী ঔষধৰ সৈতে যোগ কৰা আইচক্ৰীমৰ ব্যৱস্থা কৰিছিল। এই কেলেংকাৰীৰ সূত্ৰপাত ঘটে যেতিয়া পাঁচগৰাকী নাবালিকা ছোৱালীয়ে অজিতাৰ কাষ চাপে যিয়ে৷ তেওঁলোকে আনৱেশীৰ তত্বাৱধানত ব্যক্তিগত তদন্ত চলাই আৰক্ষীক এই বিষয়ে অৱগত কৰে। তেওঁলোকে মহানগৰীৰ ৰে’লপথত উদ্ধাৰ হোৱা দুগৰাকী কিশোৰীৰ মৃতদেহ গোচৰৰ সৈতে ইয়াৰ দৃঢ় সম্পৰ্ক আছে বুলি অভিযোগ উত্থাপন কৰে। সেই সময়ৰ কেৰেলাৰ উদ্যোগ মন্ত্ৰী আৰু ইণ্ডিয়ান ইউনিয়ন মুছলিম লীগৰ (আই ইউ এম এল) নেতা পি কে কুনহালিকুট্টীৰ নাম, চি পি এম নেতা টি পি দাসন আৰু কিছুমান কাষ্টম বিষয়াৰ দৰে বহুতো পৰিচিত নাম অভিযুক্তৰ তালিকাত অন্তৰ্ভুক্ত হৈছিল।
বিচাৰৰ সময়ত ভুক্তভোগী পাঁচজনৰ ভিতৰত দুজনে নিজৰ বক্তব্য প্ৰত্যাহাৰ কৰে। ২০০৫ চনত কেৰালা উচ্চ ন্যায়ালয়ে এই আবেদন খাৰিজ কৰে আৰু উচ্চতম ন্যায়ালয়ে ২০০৬ চনত প্ৰমাণৰ অভাৱৰ কথা উল্লেখ কৰি গোচৰ খাৰিজ কৰে।
তথ্যসূত্ৰ
শ্ৰেণী:সমাজকৰ্মী শ্ৰেণী:ভাৰতীয় নাৰী শ্ৰেণী:জীৱিত ব্যক্তি
আলবেনীয় ৱিকিপিডিয়া
আলবেনীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ আলবেনীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
বাহ্যিক সংযোগ
আলবেনীয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
কমাৰকুছি থান
কমাৰকুছি থান বৰপেটা সত্ৰৰ পৰা মাত্ৰ দুই কিলোমিটাৰ নিলগত কমাৰকুছি নামে ঠাইত অৱস্থিত। কথিত আছে যে মহাপুৰুষ শ্ৰীমন্ত শঙ্কৰদেৱে ইয়াত এবছৰ কাল আছিল। ১৫৪৩ খৃঃ ত শংকৰদেৱে নাৱেৰে ভটিয়াই আহি কামৰূপ পাইছিলহি। কামৰুপত গুৰুজনাই ক্ষেত্ৰীৰ ওচৰৰ কাপনা, টপাবাৰী আদি ঠাইত সত্ৰ থান প্ৰতিষ্ঠা কৰি বৰপেটাৰ “চিনপৰা“ত উঠেহি। চিনপৰা নামৰ ঠাইখন স্থানীয় নাৱৰীয়া সকলে অপৰিস্কাৰ কৰি থৈছিল। সেয়েহে গুৰুজনাই মাধৱদেৱৰ লগত আলোচনা কৰি সেই ঠাই পৰিত্যাগ কৰাৰ সিদ্ধান্ত লয়। এই কথা শুনি জয়ন্তীয়াৰ মধাই নামৰ ভকত এজনে কমাৰকুছি নামৰ ভাল ওখ ঠাই এডোখৰ আছে বুলি জানিবলৈ দিয়ে। মধাই ভকতৰ কথা মানি লৈ গুৰুজনাই মাধবদেৱ আৰু আন শিষ্য সকলক লৈ কমাৰকুছিত থিতাপি লয়। কমাৰকুচিত ধৰ্মপ্ৰচাৰ কৰি থকাৰ সময়ত তেঁওলোকে বিল এখনৰ পানী ব্যৱহাৰ কৰি আছিল। কিন্তু পিচলৈ মাছমৰীয়া সকলে মাছ ধৰাত বিলৰ পানী ঘোলা হৈ পৰে,যাৰ বাবে গুৰুজনাৰ সমন্বিতে সকলো ভক্ত কেইবাদিনো লঘোনে থাকিব লগা হয়। গুৰুজনাৰ মুখেৰে এই কথা জানিব পাৰি নাৰায়ন ঠাকুৰ আতাই ভৱানীপুৰত গোপাল আতাৰ হতুৱাই এটা পাটকুঁৱা বহুৱাই। ডাঃ মহেশ্বৰ নেওগ-এ তেখেতৰ পুথি শ্ৰীশ্ৰীশংকৰদেৱত লিখিছে যে এই ঠাইতে নুমলী ৰুক্মীনী আইদেউৰ মৃত্যু হয়। এই ঘটনাত শংকৰদেৱে মনত বৰ আঘাত পালে আৰু ভক্তসৱৰ সৈতে পাটবাউসীলৈ গমন কৰে। শংকৰদেৱে কমাৰকুছি ত্যাগ কৰাৰ পিচত মেধি সকলেও সেইঠাই ত্যাগ কৰে। কমাৰকুছি থানৰ মেধিসকল বনগঞাগিৰি বংশধৰ আছিল বুলি জনা যায়। কিছুলোকৰ মতে সেই ঠাইডোখৰত কুমাৰ, হীৰা সম্প্ৰদায়ৰ লোকে বাস কৰাৰ বাবে এই ঠাইডোখৰৰ নাম কমাৰকুছি নামে জনাজাত।
তথ্য সংগ্ৰহ
শ্ৰেণী:অসমৰ ধৰ্মীয় স্থান শ্ৰেণী:হিন্দুধৰ্মৰ মঠ-মন্দিৰ
প্ৰচেষ্টা (বিত্তীয় প্ৰতিষ্ঠান)
অসমৰ ক্ষুদ্ৰ বিত্তীয় প্ৰতিষ্ঠানসমূহৰ ভিতৰত প্ৰচেষ্টা অন্যতম। অসমৰ মহিলাসকলৰ উন্নয়নৰ বাবে সৰ্বতোপ্ৰকাৰ সহযোগিতা আগবঢ়োৱাৰ বাবে এই অনুষ্ঠানটোৱে আৰম্ভণিৰেপৰা চেষ্টা কৰি আহিছে।
ইতিহাস
মহিলাৰ সবলীকৰণৰ উদ্দেশ্য আগত ৰাখি এই অনুষ্ঠানটোৰ জন্মৰ বীজ ১৯৮৭ চনতেই ৰোপণ কৰা হৈছিল। সেই সময়তে বিজ্ঞান জনপ্ৰিয়কৰণ আৰু মানুহৰ মাজত বিজ্ঞান মানসিকতা সৃষ্টি কৰাৰ বাবে কিছু বিজ্ঞান সংগঠন ভূপালত লগ লাগিছিল। সেই সভাতেই আলোচনা হৈছিল যে শিক্ষাৰ প্ৰাথমিক জ্ঞান নহলে মানুহৰ মনত বিজ্ঞান মানসিকতাৰ সৃষ্টি কৰাটো সম্ভৱ নহয়। তেতিয়াই ভাৰতৰ বিভিন্ন ঠাইৰ ২৬টা বিজ্ঞান মঞ্চ আৰু বিজ্ঞান সমিতি লগ হৈ অল ইণ্ডিয়া পিপুলছ ছাইঞ্চ নেটৱৰ্ক নামৰ এক সৰ্বভাৰতীয় সংস্থাৰ জন্ম দিয়ে। অসম বিজ্ঞান ইয়াৰ অন্যতম। নিৰক্ষৰতা নিৰ্মূকৰণৰ উদ্দেশ্যে এই বিজ্ঞান সমিতিবোৰে তেওঁলোকৰ নিৰ্দিষ্ট ৰাজ্যত জ্ঞান বিজ্ঞান সমিতিৰ জন্ম দিয়ে। সৰ্বভাৰতীয় পৰ্য্যায়ত এই জ্ঞান বিজ্ঞান সমিতিবোৰৰ মাজত সমন্বয় বজাই ৰখাৰ বাবে ভাৰত জ্ঞান বিজ্ঞান সমিতিৰ জন্ম দিয়ে। অসমত ১৯৫৩ চনত গঠিত অসমৰ একমাত্ৰ বিজ্ঞান সংগঠন অসম বিজ্ঞান সমিতিয়ে সাক্ষৰতাৰ কাম কৰাৰ বাবে জ্ঞান বিজ্ঞান সমিতি অসমৰ জন্ম (১৯৯০ চন) দিয়ে।
জ্ঞান বিজ্ঞান সমিতি অসমে ১৯৯১ চনত অসমৰ ৬খন জিলাৰ ৭টা উন্নয়ন খণ্ডত সাক্ষৰতা অভিযানৰ কাম আৰম্ভ কৰে। এই পূৰ্ণ সাক্ষৰতা অভিযানৰ সময়ত দেখা গৈছিল যে সাক্ষৰতা অভিযানৰ লগত জড়িত সৰহ সংক্ষক শিকাৰু তথা স্বেচ্ছাসেবীয়েই আছিল মহিলা (৭২%) । গুৱাহাটী বিশ্ববিদ্যালয়ৰ দ্বাৰা ‘পূৰ্ণ সাক্ষৰতা অভিযান’ৰ ওপৰত কৰা এক সমীক্ষাত এই কথা স্পষ্ট হৈ পৰে।
পূৰ্ণ সাক্ষৰতা অভিযান শেষ হোৱাৰ পাছত তথা উত্তৰ সাক্ষৰতাৰ সময়ত এই মহিলাসকলে মহিলাৰ সবলীকৰণৰ বাবে অধিক কাম কৰিব বিচাৰিছিল। তেতিয়াই জ্ঞান বিজ্ঞান সমিতি অসমে মহিলাসকলৰ সবলীকৰণৰ বাবে চেষ্টা কৰিবলৈ চিন্তা-চৰ্চা আৰম্ভ কৰিলে। জ্ঞান বিজ্ঞান সমিতি অসমৰ মহিলা কোষ ‘সমতা’ আন্দোলনৰ জৰিয়তে জিলা, খণ্ড আৰু পঞ্চায়ত পৰ্য্যায়ত বিভিন্ন ধৰণৰ কাম আৰম্ভ কৰিলে। ১৯৯৫ চনত “সমতা বিজ্ঞান মেলা” নামেৰে মহিলাসকলক বিভিন্ন দিশত সজাগ কৰাৰ উদ্দেশ্যে সজাগতা সভা অনুষ্ঠিত কৰা হ’ল। ইয়াৰ আগতেও মহিলাসকলক সজাগ কৰাৰ বাবে জ্ঞান বিজ্ঞান সমিতি অসমে অসমৰ বিভিন্ন ঠাইত কলাযাত্ৰা প্ৰদৰ্শন কৰিছিল। ১৯৯৫ চনৰ পৰা ১৯৯৮ চনলৈ প্ৰায় ২০০টাৰো অধিক পঞ্চায়তত এই সজাগতা সভা অনুষ্ঠিত হৈছিল। এই কাৰ্যৱলীৰ জৰিয়তেই পঞ্চায়ত পৰ্য্যায়ত মহিলা নেত্ৰীসকলৰ সৃষ্টি হৈছিল। গোতেই অসমতে প্ৰায় ১০০ গৰাকী মহিলা সমল ব্যক্তিৰ সৃষ্টি হৈছিল। ১৯৯৭ চনত ধানবাদত হোৱা আঞ্চলিক সমতা অনুষ্ঠানত জ্ঞান বিজ্ঞান সমিতি অসমৰ ৰাজ্যিক পৰ্য্যায়ৰ সমতা গোটে যোগদান কৰে। তাতেই তামিলনাডুৰ মালাৰ গোট আৰু দিদি বেংকৰ বিষয়ে অৱগত হৈছিল।
জ্ঞান বিজ্ঞান সমিতি অসমে মহিলাসকলৰ মাজত সঞ্চয় আৰু ক্ষুদ্ৰ ঋণ প্ৰদানৰ বিষয়টোত মনোনিবেশ কৰিলে। সেই সময়তে অসম চৰকাৰৰ কৃষি বিভাগৰ এৰিয়াপছ নামৰ সংস্থাই মহিলা সবলীকৰণৰ বাবে কৰ্মশালা পতাৰ বাবে এক প্ৰকল্পৰ অনুমোদন দিয়ে। ইয়াৰ সহায়তেই জ্ঞান বিজ্ঞান সমিতি অসমে ১৯৯৮ চনৰ জানুৱাৰী-ফেব্ৰুৱাৰী মাহত ২১টা পঞ্চায়তৰ পৰা ৬ গৰাকীকৈ মহিলা মাতি আত্ম সহায়ক গোট গঠনৰ জৰিয়তে সঞ্চয় আৰু ক্ষুদ্ৰ ঋণদানৰ এক কৰ্মশালা অনুষ্ঠিত কৰে।
এই কৰ্মশালাতেই অংশগ্ৰহণকাৰীসকলে আত্ম সহায়ক গোট গঠনৰ বাবে বিভন্ন নীতি-নিয়ম ঠিক কৰে। লগতে ইয়াতেই আত্ম সহায়ক গোটবোৰৰ বাবে ‘প্ৰচেষ্টা’ বুলি এক উমৈহতীয়া নামকৰণ কৰে।
ইয়াৰ পাছতেই জ্ঞান বিজ্ঞান সমিতি অসমে তৃণমূল পৰ্য্যায়ত আত্ম সহায়ক গোট গঠনৰ কাম আৰম্ভ কৰে। পৰৱৰ্তী পৰ্য্যায়ত এই আত্ম সহায়ক গোটসমূহক লৈ এক অনুষ্ঠানৰ জন্ম দিয়া হয়।
ঠিকনা
ঘৰ নং ২ (২য় মহলা), সোণাধৰ সেনাপতি পথ, শিলপুখুৰী, গুৱাহাটী, পিন - ৭৮১ ০০৩ অসম, ভাৰত
পঞ্জীয়ন
১৯৯৯ চনৰ ৬ এপ্ৰিল তাৰিখে ভাৰতৰ সমিত পঞ্জীয়ন আইন ১৮৬০ অনুসৰি পঞ্জীয়ন কৰা হৈছিল। ২০১২ চনত অসম সমবায় আইন ২০০৭ (অসম আইন ২০১২ ৰ ৪) অনুসৰি পঞ্জীয়ন কৰা হয়।
আত্মসহায়ক গোট গঠন
অনুষ্ঠানটোৱে মহিলাসকলৰ মাজত প্ৰচেষ্টা নামৰ আত্মসহায়ক গোট গঠন কৰি দিয়ে। আত্মসহায়ক গোট গঠনৰ জৰিয়তে মহিলাসকলৰ মাজত সঞ্চয়ৰ অভ্যাস গঢ়ি তোলাটো এক মূল উদ্দেশ্য।
শাখাসমূহ
বৰ্তমান প্ৰচেষ্টাত ৭টা শাখা কাৰ্যালয় আছে -
শৈক্ষিক সহযোগ
প্ৰচেষ্টাক বিভিন্ন সময়ত বিভিন্ন অনুষ্ঠানে শৈক্ষিক সহযোগ আগবঢ়াই আহিছে। এই অনুষ্ঠানবোৰৰ ভিতৰত ১) জ্ঞান বিজ্ঞান সমিতি অসম, ২) সম্পদ কেন্দ্ৰ অসম, ৩) জন শিক্ষন সংস্থান কামৰূপ, ৪) সা-ধন, ৫) নাবাৰ্ড, ৬) এফ ডব্লিউ ডব্লিউ বি, ৭) আই আই বি এম, ৮) বাৰ্ড আদি প্ৰধান।
বিত্তীয় সহযোগ
প্ৰচেষ্টাক বিত্তীয় সহযোগ আগবঢ়োৱা অনুষ্ঠানবোৰৰ ভিতৰত ১) ৰাষ্ট্ৰীয় মহিলা কোষ, ২) অসম গ্ৰামীণ বিকাশ বেংক, ৩) অসম কো-অপাৰেটিভ এপেক্স বেংক লিমিটেড, ৪) নেচনেল হাউছিং বেংক, ৫) অসম বিত্ত নিগম, ৬) নেডফি, ৭) আৰ জি ভি এন, ৮) চিডবি আদি প্ৰধান।
তথ্য সংগ্ৰহ
শ্ৰেণী:ভাৰতৰ বিত্তীয় প্ৰতিষ্ঠান
ব্ৰেটন ৱিকিপিডিয়া
ব্ৰেটন ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ব্ৰেটন সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
পৰিসংখ্যা
চনত ব্ৰেটন ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
বাহ্যিক সংযোগ
ব্ৰেটন ৱিকিপিডিয়া
কুছ তো লোগ কহেংগে
কুছ তো লোগ কহেংগে (कुछ तो लोग कहेंगे) হ'ল চ'নী টিভিত দিয়া হিন্দী ভাষাৰ এখন ভাৰতীয় ধাৰাবাহিক। পাকিস্তানৰ "ধূপ-কিনাৰে" নামৰ এখন ধাৰাবাহিকৰ পুনৰ নিৰ্মাণ হৈছে এই কুছ তো লোগ কহেংগে ধাৰাবাহিক। কুছ তো লোগ কহেংগে নিৰ্মাণ হৈছে ১৮ বছৰ বয়সৰ পাৰ্থক্য থকা দুজন লোকৰ প্ৰেমৰ ওপৰত।
বাহ্যিক সংযোগ
শ্ৰেণী:হিন্দী ভাষাৰ দূৰদৰ্শন ধাৰাবাহিক
তাগালগ ৱিকিপিডিয়া
তাগালগ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ তাগালগ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত তাগালগ ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
বাহ্যিক সংযোগ
তাগালগ ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
ৰংফাৰ্পি ৰংবে
ৰংফাৰ্পি ৰংবে বা কাৰেং (ৰজা) ৰংফাৰ্পি ১৯শ শতাব্দিত খাচীয়া পাহাৰত বাস কৰা মিকিৰ জনগোষ্ঠীৰ (বৰ্তমান অসমৰ কাৰ্বি জনগোষ্ঠীৰ) এগৰাকী সাহসী মহিলা আছিল। তেওঁ অন টেৰণ বা বেৰে ৰেচবঙৰ পত্নী আৰু থং নকবে টেৰণৰ মাতৃ আছিল। তেওঁলোক খাচিয়া পাহাৰৰ (বৰ্তমান মেঘালয়ত) ৰংফাৰ গাঁওত বাস কৰিছিল।
প্ৰসিদ্ধি
মিকিৰসকল খাচীয়া পাহাৰত থকা সময়তে এবাৰ এটা বাঘৰ পোৱালি ধৰি ভাল লগাবলৈ বুলি খাচীয়া ৰজাক উপহাৰ দিলে। তেওঁলোকে যেতিয়া পোৱালীটোক গাখীৰ খুৱাব লাগিব বুলি ৰজাক দিহা দিলে ৰজাই তেওঁলোকৰ ওপৰত আৰু অত্যাচাৰ কৰিবলৈ মিকিৰ তিৰোতাসকলৰ গাখীৰ আনি খুৱাবলৈ নিৰ্দেশ দিয়ে।
যেতিয়া ৰংফাৰ্পিক ৰজাৰ সৈনিকে গাখীৰ দিবলৈ আদেশ দিলে তেওঁ উগ্ৰমূৰ্তি ধাৰণ কৰি সৈন্যকেইজনক অকলেই কুঠাৰেৰে কাটি টুকুৰা টুকুৰ কৰি পেলালে। খাচী ৰজাই ইয়াৰ প্ৰতিশোধ লোৱাটো নিশ্চিত আছিল। শক্তিশালী খাচীসকলৰ আক্ৰমণ প্ৰতিহত কৰা সম্ভব নহয় বুলি জানি তেওঁ কাৰ্বিসকলক সমুখ সমৰত লিপ্ত নহৈ পলাই যাবলৈ নিৰ্দেশ দিয়ে। এইদৰেই তেওঁৰ নেতৃত্ব আৰু বিচক্ষণতাৰ ফলত অযথা হানিৰ পৰা জাতিটো ৰক্ষা পৰে।
কোনো কোনো সূত্ৰত খাচীয়া ৰজাৰ পৰিবৰ্তে ডিমাচা ৰজাৰ উল্লেখ পোৱা যায়।
তথ্যসূত্ৰ
শ্ৰেণী:অসমৰ ব্যক্তি
শ্ৰী স্বস্থানী
শ্ৰী স্বস্থানী এগৰাকী হিন্দু দেৱী (পৰমেশ্বৰী)। তেওঁক সৌভাগ্য, কল্যাণ আৰু ক্ষমতাৰ দেৱী বুলি আৰাধনা কৰা হয়। পুহৰ শুক্ল পূৰ্ণিমাৰ পৰা মাঘৰ শুক্ল পূৰ্ণিমালৈকে লোকবিশ্বাসৰ পবিত্ৰ মাহত নেপালত এই দেৱীক বেছিকৈ পূজা কৰা হয়। এই পবিত্ৰ মাহৰ ভিতৰত এনে ৰীতি-নীতি পালন কৰিলে বহুতৰে বাবে বহু কামনা ফলদায়ক হ’য় বুলি বিশ্বাস প্ৰচলিত।
মূল নেৱা সংস্কৰণ
নেপালী ভাষাত লিখা স্বস্থানী সংস্কৰণটো পৰা মূল নেৱা সংস্কৰণটো বহুখিনি পৃথক। নেপালী ভাষাত সাকৱো চহৰৰ মানুহৰ হাতত স্বস্থানীৰ হাতে লিখা নথি-পত্ৰ আছে।
স্বস্থানী ব্ৰত কথা
স্বস্থানী ব্ৰত কথা হৈছে এমাহৰ বাবে প্ৰতিদিনে পাঠ কৰা এক গাথা, আৰু এই গাথা বেছিভাগেই জানুৱাৰী আৰু ফেব্ৰুৱাৰী মাহত পাঠ কৰে। এই গ্ৰন্থখনৰ ৩১টা অধ্যায় আছে য’ত বিভিন্ন দেৱ-দেৱীৰ জীৱনৰ কাহিনী কোৱা হৈছে। দেৱী স্বস্থানী আৰু শিৱৰ কাহিনী হৈছে মূলতঃ ইয়াৰ কেন্দ্ৰীভূত কাহিনী। স্বস্থানী হৈছে বিশুদ্ধ লোকে গম্ভীৰ অৱস্থাত কৰা ইচ্ছাক অলৌকিকভাৱে পূৰণ কৰাৰ বাবে জনাজাত হিন্দু দেৱী। কাঠমাণ্ডু উপত্যকাত এই পবিত্ৰ পুথিখনৰ উৎপত্তি হৈছিল। ভাৰতৰ হিন্দুসকলৰ তুলনাত এই গ্ৰন্থ বেছিকৈ নেপালী হিন্দুসকলে পঢ়ে। এই গ্ৰন্থখনৰ কাহিনী স্কন্দ পুৰাণৰ পৰা উদ্ভৱ হৈছে।
উত্‍সৱ
সাধাৰণতে নেপালী বৰ্ষৰ প্ৰথম মাহৰ পূৰ্ণিমাৰ দিনটোৰ পৰা আৰম্ভ হোৱা বিক্ৰম সংবতৰ পুহ মাহ (জানুৱাৰীৰ পৰা ফেব্ৰুৱাৰীলৈকে), আৰু পৰৱৰ্তী পূৰ্ণিমাৰ দিনটোত এই উৎসৱ শেষ হয়। প্ৰতি নিশা পৰিয়ালৰ সদস্যসকলএকগোট হয়, প্ৰায় প্ৰতিটো নেপালী পৰিয়ালতে মাহৰ শেষ দিনটোলৈকে প্ৰতিদিনে কাহিনীৰ এটা অধ্যায় পাঠ কৰে। এই মাহজোৰা উৎসৱত বিশেষকৈ কম সংখ্যক পুৰুষকে ধৰি মহিলাসকলে পৰিয়ালৰ কল্যাণৰ স্বাৰ্থত বা এজন ভাল স্বামী বা পত্নী লাভৰ বাবে গোটেই মাহটো উপবাস পালন কৰে। যজ্ঞৰ অনুষ্ঠানেৰে এই উৎসৱৰ সামৰণি পৰে। ভক্তসকলে গোটেই ৰাতি শিৱ দেৱতাক পূজা কৰে।
এই উৎসৱ আচলতে কোনো উৎসৱৰ পৰিৱৰ্তে ৩০ দিন উপবাস ৰখাৰ এক ৰীতি পালন অনুষ্ঠানহে। স্থানীয় নেপালী ভাষাত ইয়াক ‘আপচন চোনেগু’ বা ‘ব্ৰত’ বুলি কোৱা হয়। এই মাহজোৰা ব্ৰত গ্ৰহণ কৰিবলৈ আগ্ৰহীসকলৰ বাবে উপবাস স্বেচ্ছামূলক। পৰম্পৰাগতভাৱে স্বনিগা - কাঠমাণ্ডু উপত্যকাৰ স্থানীয় লোকসকলে এই ব্ৰত পালন কৰিছিল। স্বনিগা বুলিলে স্থানীয় গাঁও আৰু নগৰ যেনে সাকৱো(সংখু), খ্ৱোপা (ভক্তপুৰ), য়ালা, (পতন), য়েন (কাঠমাণ্ডু), ভোণ্ডেশ -ভোটান (বানেপা), পলান্তী (পানাউটি), ফাম্পি (ফাৰপিন), আৰু... নেৱাৰৰ অন্যান্য স্থানীয়তাক বুজোৱা হয়। বিশেষকৈ নেৱাৰৰ কিছুমান বিশেষ জাতিৰ লোকে এই ব্ৰত পালন কৰিছিল।
বৰ্তমানৰ প্ৰেক্ষাপটত ভক্তসকল কেৱল নেৱাৰ লোকৰ মাজতে সীমাবদ্ধ নহয়। দেশৰ বিভিন্ন প্ৰান্তৰ লগতে সকলো হিন্দু ধৰ্মৰ লোকেই এই ব্ৰত পালন কৰা দেখা যায়। ব্ৰতৰ সময়ত মাধৱনাৰায়ণ দেৱতাক পূজা কৰা হয়। এই ব্ৰত শৈৱ আৰু বৈষ্ণৱ ধৰ্মৰ মিশ্ৰণ বুলি ধাৰণা কৰা হয়। মাধৱনাৰায়ণ মাঘ মাহত বিষ্ণু ভগৱানৰ নাম। ১২টা ভিন্ন মাহৰ প্ৰতিটোতে বিষ্ণুক বিভিন্ন নামেৰে পূজা কৰা হয়।
তথ্যসূত্ৰ
শ্ৰেণী:হিন্দুধৰ্মৰ দেৱ দেৱী
ছিৰাজ (১৯৪৮ চলচ্চিত্ৰ)
কাহিনী
দুখীয়া পৰিয়ালৰ ছোৱালী সাবিত্ৰীৰ লগত ভাল পোৱা গঢ়ি উঠে ধনীৰ দুলাল কন্দৰ্পৰ। কিন্তু কন্দৰ্পৰ পৰিয়ালে কথা বেছি আগ নাবাঢ়োঁতেই কন্দৰ্পক কলিকতালৈ পঠিয়াই দি সাৱিত্ৰীৰ বিয়া ঠিক কৰি দিয়ে আন এজনৰ লগত। বিয়াৰ দিনা ৰাতি সাৱিত্ৰী পলাই যায়। সাৱিত্ৰীয়ে আশ্ৰয় পায় এগৰাকী ইছলাম ধৰ্মী মানুহ ছিৰাজৰ ঘৰত। ছিৰাজৰ ভনী ফাতেমাই গম পায় যে সাৱিত্ৰী অন্ত:সত্তা। এটা সময়ত এগৰাকী কন্যা সন্তানৰ জন্ম দি সাৱিত্ৰীৰ মৃত্যু হয়। ফাতেমাই ছোৱালীজনীৰ নাম দিয়ে নুৰ, ছিৰাজে নাম দিয়ে সীতা।
আনহাতে কন্দৰ্পৰ মাকে সাৱিত্ৰীৰ বিষয়ে মিছা কন্দৰ্পৰ আগত মিছা কথা কয়। কন্দৰ্পই ধনী ঘৰৰ জীয়ৰী সৰযুৰ লগত বিয়াত বহে। ঘটনাক্ৰমে কন্দৰ্পই সীতাক লগ পায় আৰু সাৱিত্ৰীৰ বিষয়ে প্ৰকৃত সত্য জানিবলৈ পায়। কন্দৰ্পই সীতাক ছিৰাজৰ ওচৰৰপৰা আনি কলিকতাত থকা বন্ধু সুবিমল ফুকনৰ ওচৰত ৰাখে। সুবিমল ফুকনৰ ভাগিনীয়েক অনিলৰ লগত সীতাৰ বিয়াৰ দিন ঠিৰ কৰা হয়। তেনেতে কন্দৰ্পৰ পত্নী সৰযুৱে সীতাৰ প্ৰকৃত পৰিচয় জানিবলৈ পায় আৰু কন্দৰ্পৰ প্ৰতি বিদ্ৰোহী হৈ উঠে। সুবিমল ফুকনেও অনিলৰ বাবে সীতাক বিয়া কৰাবলৈ অমান্তি হয়। ছিৰাজে জাতি, ধৰ্মৰ ওপৰৰ এখন সমাজৰ স্বাৰ্থত সীতাক বিয়া কৰাবলৈ অনুৰোধ কৰে। কিন্তু ফুকন নিজৰ মতত অবিচল হৈ থাকে। ছিৰাজে সীতাক আকৌ নিজৰ ঘৰলৈ লৈ যাবলৈ ওলায়, কিন্তু নতুন প্ৰজন্মৰ নৱ চিন্তাৰ বাহক অনিলে সমাজৰ বিপৰীতে ওলাই আহি সীতাক গ্ৰহণ কৰে। এই ন-দম্পতীক প্ৰথমে আশীৰ্বাদ দিবলৈ আগবাঢ়ি আহে সৰযু।
ৰাইজৰ সঁহাৰি
ছিৰাজে দৰ্শকৰপৰা প্ৰচুৰ জনপ্ৰিয়তা অৰ্জন কৰে। গৰুগাড়ীৰে ছিৰাজ চাবলৈ আহি ভীৰৰ বাবে টিকট নাপাই দূৰ-দূৰণিৰ দৰ্শকসকলে চিনেমাহলৰ ওচৰতে ৰাতিটো কটাই পিছদিনাহে ছবি চাই ঘৰলৈ উভতিছিল। দুখজনক ভাৱে ৰাইজৰ সঁহাৰি সত্ত্বেও ছবিখনৰ নিৰ্মাতা 'চিত্ৰাৱলী পিকচাৰ্চে' লাভৰ মুখ দেখা নাপালে। ছবিখনৰ পৰিবেশনাৰ দায়িত্ব অন্যৰ হাতত থকা বাবে লাভৰ টকা মূল প্ৰযোজকৰ ওচৰলৈ অহা নাছিল।
কলা-কুশলী
(তথ্যছকত উল্লেখ নথকা)
সংগীত
ছিৰাজৰ সংগীত পৰিচালক আছিল বিষ্ণু ৰাভা। তেওঁৰ সহকাৰী ৰূপে দায়িত্ব পালন কৰিছিল ভূপেন হাজৰিকা আৰু শিৱ ভট্টাচাৰ্যই। সহকাৰী সংগীত পৰিচালক দুগৰাকীয়ে গীত আৰু সুৰ ৰচনা কৰাৰ উপৰিও কণ্ঠদানো কৰিছিল।
নাট্যৰূপ
লক্ষ্মীধৰ শৰ্মাৰ ’চিৰাজ’ নামৰ গল্পটোৰ আধাৰত নিৰ্মিত ছবিখনৰ প্ৰতি ৰাইজৰ প্ৰবল সঁহাৰি দেখি ফণী শৰ্মাই এই গল্পটোৰ একাংকিকা নাট্য ৰূপ দিয়ে। চিৰাজ নাটকৰ কাহিনীভাগ লক্ষ্মীধৰ শৰ্মাৰ কাহিনীতকৈ কিছু বেলেগ৷ নতুনত্ব দিয়া এই নাটখনো দৰ্শকে আঁকোৱালি লয়। ফণী শৰ্মাৰ ’চিৰাজ’ত ভুৱা আভিজাত্য আৰু জাত-পাতৰ বিচাৰ আমাৰ সমাজৰ প্ৰগতিৰ অন্তৰায়- এই দুই সমস্যাক মূলতঃ ফুটাই তোলা হৈছে৷ আৰ্থিক দীনতাই সমাজৰ সাধাৰণ মানুহক ইমানেই দুৰ্বল কৰি পেলায় যে তেওঁলোকে সপোন দেখিবলৈয়ো ভয় কৰে৷ ধনী আৰু দুখীয়াৰ মাজত যে এটা সাংঘাতিক তফাৎ সেই কথাটো ফণী শৰ্মাৰ ’চিৰাজ’ নাটকত ফুটি উঠিছে৷ নামভূমিকাত ফণী শৰ্মাৰ অভিনয় বৰ্তমান এক কিংবদন্তী স্বৰূপ হৈ পৰিছে।
পুনৰ্নিমাণ
১৯৮৮ চনত ভূপেন হাজৰিকাই 'ছিৰাজ' পুনৰ্নিমান কৰে। ভূপেন হাজৰিকাই ফণী শৰ্মাক লৈ 'ছিৰাজ' আকৌ নিৰ্মাণ কৰাৰ আশা কৰিছিল যদিও, তেখেতৰ মৃত্যু হোৱাত 'ছিৰাজ'ৰ ৰিমেক-ত নাম ভূমিকাত অভিনয় কৰে নিপন গোস্বামীয়ে। এইখন ছবিয়ে দৰ্শকৰ বিশেষ সঁহাৰি লাভ কৰিবলৈ সক্ষম নহ'ল।
বাহ্যিক সংযোগ
শ্ৰেণী:অসমীয়া চলচ্চিত্ৰ শ্ৰেণী:১৯৪০ দশকৰ অসমীয়া চলচ্চিত্ৰ শ্ৰেণী:১৯৪৮ বৰ্ষৰ চলচ্চিত্ৰ
গুণসিন্ধু হাজৰিকা
গুণসিন্ধু হাজৰিকা (Guna Sindhu Hazarika) এগৰাকী অসমীয়া ছবিৰ পৰিচালক তথা সহকাৰী পৰিচালক। ১৯৩০ দশকৰ মধ্যভাগত নগাঁও জিলাৰ কামপুৰৰ তেতেলিসৰা গাঁৱত তেওঁৰ জন্ম হৈছিল।
কৰ্মজীৱন
১৯৬০ৰ দশকত মুম্বাইত ৰাজ কাপুৰৰ এখন ছবিৰ স্পটবয়ৰ কামেৰে তেওঁ চলচ্চিত্ৰ জগতত খোজ পেলাইছিল। তেওঁ সন্ধ্যাৰাগ (১৯৭৭), অনিৰ্বাণ (১৯৮১), মণিৰাম দেৱান (১৯৬৪), ললিতা, আদালত, মৰমী, তৰামাই, নয়নমণি আদি বহুটো ছবিৰ পৰিচালনা সহকাৰী আছিল। নয়নমণি ছবিৰ কাম কৰি থাকোঁতেই এক দুৰ্ঘটনাত পতিত হৈ তেওঁ চিৰদিনৰ বাবে দৃষ্টিশক্তি হেৰুৱায়। স্বাধীনভাবে পৰিচালনা কৰা তেওঁৰ একমাত্ৰ অসমীয়া ছবিখন হ’ল অবুজ বেদনা (১৯৯৩)। শিশুছবি অবুজ বেদনাক হিন্দীত ডাব কৰি দূৰদৰ্শনৰ ৰাষ্ট্ৰীয় কাৰ্যক্ৰমত দেখুৱাওৱা হৈছিল।অবুজ বেদনাৰ উপৰিও আৰু এখন ছবি তেওঁ স্বাধীনভাবে পৰিচালনা কৰিছিল। সেইখন হ’ল ভোজপুৰী ভাষাৰ ছবি গোৰী। তেওঁ দুখন বলীউডী ছবি- য়ে কানুন ৰং লায়েগী আৰু জব য়াদ কিসিকী আতি হ্যায়ৰ পৰিচালনাৰ সৈতে জড়িত আছিল।
ব্যক্তিগত জীৱন
অৰ্পনা মিশ্ৰ হাজৰিকাৰ পত্নী। তেওঁলোকৰ কোনো সতি-সন্ততি নাছিল। ২০০১ চনত কামৰূপ জিলাৰ উপায়ুক্তই আৰ্থিক দুৰ্যোগত ভুগা হাজৰিকাক উপায়ুক্ত কাৰ্যালয় চৌহদত এটা পিচিঅ’ স্থাপন কৰিবলৈ বিশেষ অনুমতি প্ৰদান কৰিছিল। এই ব্যৱয়াসৰ পৰা হোৱা আয় সামান্য আছিল যদিও কিবাবৈ চলি থাকিব পৰা হৈছিল। ২০০৯ চনত অসমত এলানি ধাৰাবাহিক বোমা বিস্ফাৰণ সংঘটিত হৈছিল। বিস্ফোৰণৰ পিছত কৰ্তৃপক্ষই সুৰক্ষাজনিত কাৰণত পিচিঅ’টো উঠাই দিছিল। একমাত্ৰ অসম চৰকাৰৰ শিল্পী পেঞ্চনেৰে চলিবলগীয়া হোৱা হাজৰিকাই চৰম দাৰিদ্ৰৰ সন্মুখীন হৈছিল।
২০২৩-ৰ ২৮ জানুৱাৰীত বাৰ্ধক্যজনীত কাৰণত গুৱাহাটীৰ হেঙেৰাবাৰীৰ বাসভৱনত তেওঁৰ মৃত্যু হয়৷
সন্মান
কামপুৰৰ সামাজিক-সাংস্কৃতিক অনুষ্ঠান আৰোহনে কপিলী বঁটা-২০১৮ৰে তেওঁক সন্মানিত কৰে।
তথ্য উৎস
শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক শ্ৰেণী:সংক্ষিপ্ত জীৱনী
সন্দিকৈ ছোৱালী মহাবিদ্যালয়
সন্দিকৈ ছোৱালী মহাবিদ্যালয় হৈছে গুৱাহাটী বিশ্ববিদ্যালয়ৰ অধীনস্থ  এখন মহাবিদ্যালয় । এইখন অসম তথা গুৱাহাটীৰ পুৰণি  মহাবিদ্যালয়সমূহৰ ভিতৰত এখন, য'ত  বিজ্ঞান আৰু কলা বিষয়ৰ সুবিধা আছে।
বাহ্যিক সংযোগ
শ্ৰেণী:অসমৰ মহাবিদ্যালয়সমূহ
ফিফা
Fédération Internationale de Football Association বা আন্তৰ্জাতিক ফুটবল সংস্থা (ফিফা, ; ইংৰাজী: International Federation of Association Football) ফুটবল, ফুটছাল আৰু বীচ্চ ছকাৰৰ আন্তঃৰাষ্ট্ৰীয় নিয়ন্ত্ৰণকাৰী সংস্থা। ২০৯টা ৰাষ্ট্ৰীয় সন্থা ইয়াৰ সদস্য। ইয়াৰ মুখ্য কাৰ্যালয় চুইজাৰলেণ্ডৰ জুৰিখত অৱস্থিত। বৰ্তমান ফিফাৰ সভাপতি ছেপ্‌ ব্লাটাৰ। ফিফাই ফুটবলৰ মূল প্ৰতিযোগিতা বিশ্বকাপ অনুষ্ঠিত কৰে।
ইতিহাস
আন্তঃৰাষ্ট্ৰীয় খেল জনপ্ৰিয় হৈ অহাৰ লগে লগে ফুটবলৰ তত্ত্বাৱধানৰ বাবে এটা সুকীয়া সংস্থাৰ প্ৰয়োজন অনুভৱ কৰা হৈছিল। ১৯০৪ চনৰ ২১ মে'ত পাৰী নগৰত ফিফা প্ৰতিষ্ঠা কৰা হৈছিল; মূল ফৰাচী নামটো পিছলৈ আনবোৰ দেশতো প্ৰচলন হয়। প্ৰতিষ্ঠাপক সদস্যসমূহ আছিল বেলজিয়াম, ফ্ৰান্স, নেডাৰলেণ্ড্‌ছ, স্পেইন (প্ৰতিনিধিৰূপে ৰিয়েল মাড্ৰিড ফুটবল ক্লাব, স্পেইনৰ ফুটবল ফেডাৰেচন ১৯১৩ চনতহে প্ৰতিষ্ঠা হয়), ডেনমাৰ্ক, চুইডেন আৰু চুইজাৰলেণ্ডৰ ৰাষ্ট্ৰীয় ফুটবল সংস্থা। একেদিনাই জাৰ্মান এছ'চিয়েচনেও টেলিগ্ৰামৰ জৰিয়তে সদস্যপদৰ প্ৰতি আগ্ৰহ প্ৰদৰ্শন কৰে।
ফিফাৰ প্ৰথম সভাপতি আছিল ৰবাৰ্ট গুৱেৰিন। ইতিমধ্যে সদস্যপদ লাভ কৰা ইংলেণ্ডৰ ফুটবল সংস্থাৰ ডেনিয়েল বাৰ্লি উল্‌ফল ১৯০৬ চনত সভাপতি নিৰ্বাচিত হয়। প্ৰতিষ্ঠাৰ নীতিৰ বিপৰীতে পেছাদাৰী ফুটবলাৰ থকা সত্ত্বেও ফিফাই ১৯০৮ চনৰ লণ্ডন অলিম্পিকত অনুষ্ঠিত কৰা প্ৰথম প্ৰতিযোগিতাখন আগৰবোৰতকৈ সফল হৈছিল।
১৯০৮ চনত দক্ষিণ আফ্ৰিকাৰ যোগদানেৰে ফিফাৰ সদস্যপদ ইউৰোপৰ বাহিৰলৈ আহে। তাৰ পাছত ১৯১২ চনত আৰ্জেণ্টিনা আৰু চিলি, আৰু ১৯১৩ চনত কানাডা আৰু আমেৰিকা যুক্তৰাষ্ট্ৰৰ ফুটবল সংস্থাও ফিফাৰ সদস্যভুক্ত হয়।
প্ৰথম বিশ্বযুদ্ধৰ সময়ত বহু খেলুৱৈ যুঁজলৈ যোৱা বাবে আৰু আন্তঃৰাষ্ট্ৰীয় খেলৰ কাৰণে যাতায়তৰ অসুবিধাৰ হেতুকে সংস্থাটোৰ স্থায়িত্বক লৈ সন্দেহ প্ৰকাশ হৈছিল। যুদ্ধৰ পাছৰ সময়ছোৱাত উল্‌ফলৰ মৃত্যুৰ পাছত নেডাৰলেণ্ড্‌ছৰ কাৰ্ল হাৰ্চমেনে সংস্থাটোৰ দায়িত্ব লয়। বিলুপ্তিৰ পৰা ৰক্ষা পৰিলেও সংযুক্ত ৰাজ্যৰ গৃহ ৰাষ্ট্ৰসমূহে যুদ্ধৰ শত্ৰু দেশসমূহৰ লগত ফুটবল খেলিবলৈ অস্বীকাৰ কৰি সদস্যপদ উঠাই লয়। অৱশ্যে পিছত সেই দেশসমূহে পুনৰ সদস্যপদ লাভ কৰে।
ফিফাৰ সংগ্ৰহসমূহ ইংলেণ্ডৰ National Football Museum-ত আছে।
গঠন
ফিফা চুইজাৰলেণ্ডৰ আইনৰ অধীনত প্ৰতিষ্ঠা হোৱা এটা সংস্থা। ইয়াৰ মুখ্য কাৰ্যালয় জুৰিখত অৱস্থিত।
ফিফাৰ গাঁথনিৰ মূল হৈছে ফিফা কংগ্ৰেছ। প্ৰত্যেক সদস্য সংস্থাৰ প্ৰতিনিধি গোট খাই এই কংগ্ৰেছ গঠন কৰে। ১৯০৪ চনৰ পৰা এই কংগ্ৰেছ ৬৬ বাৰ মিলিত হৈছে। বছৰত এবাৰকৈ ইয়াৰ সাধাৰণ সভা অনুষ্ঠিত হয়; ১৯৯৮ চনৰ পৰা বছৰত এবাৰকৈ অতিৰিক্ত সভাও অনুষ্ঠিত হৈ আহিছে। এই সভাবোৰত ফিফাৰ কৰণীয় আৰু সেইবোৰৰ প্ৰয়োগৰ ওপৰত সিদ্ধন্ত লোৱা হয়। ফিফাৰ আইনত কেৱল কংগ্ৰেছেহে সলসলনি কৰিব পাৰে। কংগ্ৰেছে বাৰ্ষিক প্ৰতিবেদন গাহ্য কৰে, নতুন সদস্য সংস্থাৰ অনুমোদন সম্পৰ্কীয় সিদ্ধান্ত লয় আৰু নিৰ্বাচন অনুষ্ঠিত কৰে। ফিফা বিশ্বকাপ অনুষ্ঠিত হোৱাৰ পাছৰ বছৰটোত কংগ্ৰেছে ফিফাৰ সভাপতি, সাধাৰণ সম্পাদক আৰু কাৰ্যকৰী সমিতিৰ আন বিষয়ববীয়াসকলক নিৰ্বাচন কৰে। আকাৰ বা শক্তি নিৰ্বিশেষে প্ৰতিটো ৰাষ্ট্ৰীয় ফুটবল সংস্থাৰ এটাকৈ ভোট আছে।
সভাপতি আৰু সাধাৰণ সম্পাদক ফিফাৰ মূল বিষয়া। প্ৰায় ২৮০জন সদস্যৰে গঠিত সাধাৰণ সচিবালয়ৰ কাম-কাজ তেওঁলোকে তত্ত্বাৱধান কৰে। কংগ্ৰেছৰ সভা অনুষ্ঠিত নোহোৱা সময়ত সভাপতি আৰু কাৰ্যকৰী সমিতিয়ে সিদ্ধান্তসমূহ গ্ৰহণ কৰে। ফিফাৰ বিশ্বজোৰা সাংগঠনিক পৰিকাথামোত কাৰ্যকৰী সমিতিৰ অধীন বা কংগ্ৰেছে সৃষ্টি কৰা কেইবাটাও অতিৰিক্ত গোট থাকে। এইবোৰৰ ভিতৰত বিত্ত সমিতি, অনুশাসন সমিতি, ৰেফাৰী সমিতি আদি প্ৰধান।
ইয়াৰ বিশ্বজোৰা গঠনসমূহৰ বাহিৰে (সভাপতি, কাৰ্যকৰী সমিতি, কংগ্ৰেছ আদি) ফিফাৰ দ্বাৰা স্বীকৃত ছটা সংস্থাই ভিন ভিন মহাদেশ বা অঞ্চলত ফুটবলৰ দায়িত্ব লয়। ৰাষ্ট্ৰীয় সংস্থাবোৰহে ফিফাৰ সদস্য, মহাদেশীয় সংস্থাবোৰ নহয়। ফিফাৰ আইনমতেই মহাদেশীয় সংস্থাবোৰ গঠন হয় আৰু ফিফাৰ সদস্যপদ লভাৰ আগতে এইবোৰৰ সদস্য হোৱাটো বাধ্যতামূলক।
ফিফাই মুঠ ২০৯টা ৰাষ্ট্ৰীয় সংস্থা আৰু সেইবোৰৰ পুৰুষ ৰাষ্ট্ৰীয় দলৰ লগতে ১২৯টা মহিলা ৰাষ্ট্ৰীয় দলক স্বীকৃতি দিছে। ফিফাত ৰাষ্ট্ৰসংঘতকৈ বেছি সদস্য দেশ আছে কাৰণ ফিফাই ২৩টা অ-সাৰ্বভৌম অঞ্চলকো দেশ বুলি ধৰিছে, যেনে সংযুক্ত ৰাজ্যৰ ভিতৰৰ চাৰিখন গৃহ ৰাজ্য বা পেলেষ্টাইনৰ দৰে ৰাজনৈতিক বিবাদযুক্ত এলেকা।
মাহে মাহে নবীকৰণ হোৱা ফিফা বিশ্ব ৰেংকিঙত আন্তঃৰাষ্ট্ৰীয় খেল, qualifiers, আৰু প্ৰীতি খেলসমূহত প্ৰদৰ্শনলৈ চাই দলবোৰক স্থান দিয়া হয়। বছৰত চাৰিবাৰ নবীকৰণ হোৱা এটা মহিলা ফুটবলৰ বিশ্ব ৰেংকিঙো আছে।
বাহ্যিক সংযোগ
শ্ৰেণী:আন্তঃৰাষ্ট্ৰীয় সংস্থা শ্ৰেণী:ক্ৰীড়া সংস্থা শ্ৰেণী:ফিফা বিশ্বকাপ
তেলেগু ৱিকিপিডিয়া
তেলেগু ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ তেলেগু সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত তেলেগু ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
বাহ্যিক সংযোগ
তেলেগু ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
দীপৰ বিল
দীপৰ বিল (Dipor Bil) হৈছে গুৱাহাটী মহানগৰীৰ দক্ষিণ পশ্চিম দিশত অৱস্থিত এক বিস্তৃত জলাহভূমি। ই পৌৰাণিক কামপীঠৰ অন্তৰ্গত আছিল। ই ১৯৫০ চনৰ এক ভূমিকম্পত সম্পূৰ্ণ পাহাৰ তল গৈ সৃষ্টি হৈছিল। ২০০২ চনৰ নৱেম্বৰ মাহত দীপৰ বিলক অসমৰ একমাত্ৰ ৰামচাৰ ক্ষেত্ৰ বুলি ঘোষণা কৰা হয়। ইয়াৰ উপৰিও, বাৰ্ড লাইফ ইণ্টাৰনেচনেল (Bird Life International)-এ দীপৰ বিলক অতি গুৰুত্বপূৰ্ণ চৰাই সংৰক্ষিত এলেকা (Important Bired Area) বুলি চিহ্নিত কৰিছে।
ইতিহাস
ইতিহাসে দাবী কৰা মতে, দীপৰ বিল পৌৰাণিক কামপীঠৰ অন্তৰ্গত আছিল আৰু মেঘালয় ৰাজ্যৰ শাসনকৰ্তা (ৰায়ব্ৰাই চিয়েম) ইয়াত শাসন কৰিছিল বুলি জনা যায়। আহোম আৰু মোগলৰ দিনত দীপৰ বিলখনত জাহাজ মেৰামতি আৰু বয়-বস্তু উঠা-নমা কৰা ঠাই হিচাপে ব্যৱহৃত হৈছিল। ২০০২ চনৰ নৱেম্বৰ মাহত দীপৰ বিলক উত্তৰ-পূৰ্বাঞ্চলৰ একমাত্ৰ ৰামচৰ অঞ্চল বুলি ঘোষণা কৰা হয়।
অৱস্থিতি আৰু পৰিবহণ
দীপৰ বিলৰ দ্ৰাঘিমাংশ হৈছে ২৬.৬ মিনিট ৮ ছেকেণ্ড আৰু অক্ষাংশ হৈছে ১১.৩১ মিনিট ২ ছেকেণ্ড। ই সমুদ্ৰ পৃষ্ঠৰ পৰা ৫৪ মিটাৰ ওপৰত অৱস্থিত। ই ৩১ নং ৰাষ্ট্ৰীয় ঘাইপথৰ (দক্ষিণ পশ্চিম গুৱাহাটী) পৰা প্ৰায় ১৩ কিঃমিঃ দূৰত অৱস্থিত। জালুকবাৰী-খানাপাৰা ৩৭ নং ৰাষ্ট্ৰীয় ঘাইপথৰ পৰা উত্ৰ-পূব দিশত আৰু অসম অভিযান্ত্ৰিক মহাবিদ্যালয়ৰ পৰা উত্তৰ দিশত ই অৱস্থিত। ই লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা প্ৰায় ৫ কিঃমিঃ দূৰত অৱস্থিত। ইয়াৰ কাষদি উত্তৰ-পূৱ সীমান্ত ৰেলৱেৰ অন্তৰ্গত ব্ৰডগজ ৰেল আলিটো পাৰ হৈ গৈছে।
পৰিসীমা
দীপৰ বিলৰ চাৰিসীমা হৈছে: পূব : বশিষ্ঠ বাহিনী নদী আৰু ভৰলু নদী উত্তৰ : অসম অভিযান্ত্ৰিক মহাবিদ্যালয় আৰু জালুকবাৰী পশ্চিম : কালমনি নদী আৰু আজাৰা দক্ষিণ : খাচী জয়ন্তীয়া পাহাৰ আৰু চেৰাপুঞ্জী (প্ৰায় ৩৫ কিঃমিঃ দূৰত্বত অৱস্থিত)
ভূতত্ত্ব
দীপৰ বিলৰ জলাহভূমি ৪.১৪ বৰ্গ কিঃমিঃ এলেকা বিস্তৃত। ইয়াৰ গভীৰতা প্ৰায় ৬ মিটাৰ আৰু খৰালি ইয়াৰ গভীৰতা ১.৫ মিটাৰলৈ হ্ৰাস পায়।
দীপৰ বিল জৈৱিক আৰু প্ৰাকৃতিক দুয়ো ফালৰ পৰা অতি গুৰুত্বপূৰ্ণ। কাৰণ, ই হ’ল প্ৰাকৃতিকভাৱে পানী সংৰক্ষিত এলেকা। তদুপৰি জৈৱিক জীৱ, প্ৰব্ৰজনকাৰী চৰাইৰ লগতে কিছুমান প্ৰজাতিৰ চৰাই দীপৰ বিললৈ অহা দেখা যায়। বাৰ্ড লাইফ ইণ্টাৰনেচনেল (Bird Life International)-এ দীপৰ বিলক অতি গুৰুত্বপূৰ্ণ চৰাই সংৰক্ষিত এলেকা বুলি চিহ্নিত কৰিছে।
উদ্ভিদ আৰু জীৱ জন্তু
দীপৰ বিলত জলীয় গছ-গছনি যেনে: পানীমেটেকা, জলীয় ঘাঁহ, পদুম, পানীত ওপঙি থকা ঘাঁহ আদি গ্ৰীষ্ম কালত দেখা যায়। শুকান ঠাইবিলাকত সাধাৰণতে শীতকালি জলীয় আৰু অৰ্ধজলীয় গছ-গছনি দেখা যায়।
বাহ্যিক সংযোগ
শ্ৰেণী:গুৱাহাটী শ্ৰেণী:অসমৰ পৰ্যটনস্থলী শ্ৰেণী:হ্ৰদ
আসক্তি
আসক্তি হৈছে কিছুমান বস্তুৰ (যেনে: মদ, ধঁপাত আৰু অনান্য মাদক দ্ৰব্য) ব্যৱহাৰ বা গ্ৰহণ কৰাৰ পাছত ৰক্ত আৰু মস্তিষ্কৰ প্ৰতিবন্ধকতা অতিক্ৰম কৰাৰ ফলত সাময়িকভাৱে হোৱা মস্তিষ্কৰ ৰাসায়নিক দ্ৰব্যৰ পাৰিপাৰ্শিক অবস্থাৰ পৰিবৰ্তন।
অনেকে এই তালিকাত মানসিক প্ৰবৃত্তি সৃষ্টিকাৰী আৰু অনেক ধ্ৰুৱক অন্তৰ্ভুক্ত কৰে। যেনে: জুৱা, খাদ্য, যৌনতা, কম্পিউটাৰ, ভিডিঅ' গেইম, ইণ্টাৰনেট, কৰ্ম, ধৰ্ম, শৰীৰ চৰ্চা, দূৰদৰ্শন আৰু কেনাকাটা। এইবোৰৰ মাত্ৰাধিক ব্যৱহাৰে আসক্তিৰ লগতে লজ্জা, অপৰাধবোধ, ভয়, নিৰাশা, ব্যৰ্থতা, দুশ্চিন্তা, প্ৰত্যাখান, উদ্বেগ, ব্যাকুলতা আৰু হীনমন্যতাৰ সৃষ্টি কৰে।
আমেৰিকান ছ'ছাইটি অৱ এডিকশ্বন মেডিচিন নামৰ সংস্থাৰ মতে আসক্তিৰ সংজ্ঞা হৈছে, "এটা প্ৰাথমিক, দীৰ্ঘস্থায়ী মস্তিষ্ক বা মস্তিষ্কজনিত ৰোগ।" মস্তিষ্ক অক্ষমতাজনিত কাৰণত আসক্ত ব্যাক্তিৰ শাৰীৰিক, মানসিক, সামাজিক আৰু আধ্যাত্মিক অভিব্যক্তিৰ বিপৰ্যয় ঘটে। এই প্ৰতিচ্ছবি আসক্ত ব্যাক্তিৰ ব্যৱহাৰিক অসামঞ্জস্য, ইচ্ছাশক্তি হ্ৰাস পোৱা আৰু মাদকদ্ৰব্যৰ প্ৰতি অপ্ৰতিৰোধ্য আকৰ্ষণৰ জৰিয়তে প্ৰতিফলিত হয়। যিকোনো দীৰ্ঘস্থায়ী ৰোগত সৈতে আসক্ত ব্যক্তিৰ উপশম আৰু পুনৰ্ধঃপতনৰ পুনৰাবৃত্তি জড়িত থাকে। সময়মতে আসক্তি নিবাৰণৰ ব্যৱস্থা নকৰিলে অকালমৃত্যু পৰ্যন্ত হ'ব পাৰে।
আসক্তি কেৱল মাদক দ্ৰৱ্যৰ অপব্যৱহাৰৰ বাবেই নহয়, বৰঞ্চ যিকোনো বস্তুৰ অপব্যৱহাৰৰ পৰা হ'ব পাৰে। যেনে- জুৱা অথবা কম্পিউটাৰ আসক্তি।
মানসিক, শাৰীৰিৰ বা সামাজিকভাৱে হানিকাৰক, আৰু নিজৰ ক্ষতিকাৰক যিকোনো কাৰ্যৰ প্ৰতি ব্যৱহাৰকাৰীৰ অপ্ৰতিৰোধ্য আকাংক্ষাৰ পুনৰাবৃত্তিকেই আসক্তি বোলে।
তথ্য সংগ্ৰহ
শ্ৰেণী:মানসিক ৰোগ শ্ৰেণী:আসক্তি
মাৰাঠা মন্দিৰ
মাৰাঠা মন্দিৰ মুম্বাইৰ মাৰাঠা মন্দিৰ মাৰ্গত অৱস্থিত এটা চিনেমা হল। ই চিনেমা হলটোৰ নামত এটা অভিলেখ স্থাপিত হৈছে। অভিলেখটো হৈছে যে, দিলৱালে দুলহানিয়া লে যায়েংগে নামৰ জনপ্ৰিয় হিন্দী বোলছবিখন ১৯৯৫ চনত মুক্তি পোৱা দিনৰে পৰা আজি পৰ্যন্ত প্ৰতিদিনে প্ৰদৰ্শিত হৈ আহিছে।
প্লুটো
প্লুটো  (সৰু গ্ৰহ পদবী: ১৩৪৩৪০ প্লুটো; প্ৰতীক: এবং  ) হৈছে কুইপাৰ বেল্টৰ এটা বাওনা গ্ৰহ। কুইপাৰ বেল্টৰ হৈছে নেপচুনৰ কক্ষপথৰ বাহিৰৰ বহু গ্ৰহাণুপুঞ্জৰ এক সমষ্টি বা আঙঠি। এইটো আৱিষ্কাৰ হোৱা প্ৰথম আৰু আটাইতকৈ ডাঙৰ কুইপাৰ বেল্ট বস্তু আছিল। প্লুটোক ১৯৩০ খৃষ্টাব্দৰ ২৩ জানুৱাৰীত বিজ্ঞানী ক্লাইড ডব্লিউ টমবাউয়ে এই গ্ৰহাণুক আৱিষ্কাৰ কৰিছিল। ১৯৩০ চনত প্লুটো আৱিষ্কাৰ হোৱাৰ পিছত, ইয়াক সূৰ্যৰ পৰা নৱম গ্ৰহ বুলি ঘোষণা কৰা হয়। ১৯৯০-ৰ দশকৰ আৰম্ভণিতে, কুইপাৰ বেল্ট আৰু বাওনা গ্ৰহ এৰিছকে ধৰি একে আকাৰৰ কেইবাটাও বস্তু আৱিষ্কাৰ হোৱাৰ পিছত গ্ৰহ হিচাপে ইয়াৰ স্থিতি ৰখাৰ ওপৰত প্ৰশ্ন উত্থাপন কৰা হৈছিল। ইয়াৰ ফলত ২০০৬ চনত আন্তৰ্জাতিক জ্যোতিৰ্বিজ্ঞান সংঘই (আই.এ.ইউ.) আনুষ্ঠানিকভাৱে "গ্ৰহ" শব্দটোৰ সংজ্ঞা নিৰ্ধাৰণ কৰে - প্লুটোক বাদ দিয়ে আৰু ইয়াক বাওনা গ্ৰহ হিচাপে শ্ৰেণীবদ্ধ কৰে।
মাৰাঠা মন্দিৰ
বাহ্যিক সংযোগ
শ্ৰেণী:ছবিঘৰ
প্লুটো
প্লুটো হৈছে সূৰ্যক পোনপটীয়াকৈ প্ৰদক্ষিণ কৰা নৱম সৰ্ববৃহৎ আৰু দশম সৰ্বাবৃহত জ্ঞাত বস্তু। ই আয়তন অনুসৰি আটাইতকৈ ডাঙৰ জ্ঞাত ট্ৰেন্স-নেপ্সুনিয়ান অবজেক্ট (দুৰত্ব হিচাপে সূৰ্যৰ পৰা নেপচুন গ্ৰহৰ পিচত থকা বস্তু) কিন্তু এৰিছতকৈ সৰু। অন্যান্য কুইপাৰ বেল্ট বস্তুৰ দৰে, প্লুটো মুখ্যতঃ বৰফ আৰু শিলেৰে নিৰ্মিত আৰু তুলনামূলকভাৱে সৰু – চন্দ্ৰৰ ভৰৰ এক-ষষ্ঠাংশ আৰু ইয়াৰ আয়তনৰ এক-তৃতীয়াংশ। ইয়াৰ এক মধ্যমীয়া বৃত্তকাৰ আৰু হেলনীয়া কক্ষপথ আছে য'ত ই সূৰ্যৰ পৰা ৩০ ৰ পৰা ৪৯ জ্যোতিৰ্বৈজ্ঞানিক একক বা এ.ইউ. (৪.৪-৭.৪ বিলিয়ন কিমি)ৰ ভিতৰত থাকে। ইয়াৰ অৰ্থ হৈছে যে প্লুটো সময়ে সময়ে নেপচুনতকৈ সূৰ্যৰ ওচৰলৈ আহে, কিন্তু নেপচুনৰ সৈতে এক স্থিৰ কক্ষীয় অনুৰণ কৰা বাবে ইহঁত দুটাৰ মাজত সংঘৰ্ষ নহয়। সূৰ্যৰ পোহৰে ইয়াৰ গড় দূৰত্বত (৩৯.৫ এ.ইউ.) প্লুটো পাবলৈ ৫.৫ ঘণ্টা সময় লয়।
প্লুটোত পাঁচটা জ্ঞাত উপগ্ৰহ আছে: চেৰন (আটাইতকৈ ডাঙৰ, যাৰ ব্যাস প্লুটোৰ আধাতকৈ বেছি), ষ্টাইক্স, নিক্স, কেৰ্বেৰোচ আৰু হাইড্ৰা। প্লুটো আৰু চেৰনক কেতিয়াবা বাইনাৰী প্ৰণালী বুলি গণ্য কৰা হয় কিয়নো তেওঁলোকৰ কক্ষপথৰ বেৰিচেণ্টাৰ (barycentre) কোনো এটাৰে কক্ষপথৰ ভিতৰত নপৰে। নিউ হৰাইজনছ মহাকাশযানে ১৪ জুলাই, ২০১৫ তাৰিখে প্লুটোৰ কাষেৰে পাৰ হৈ (ফ্লাইবাই) গৈছিল, যি এনে কৰা প্ৰথম আৰু আজিলৈকে একমাত্ৰ মহাকাশযান হিচাপে পৰিগণিত হৈছে। ইয়াৰ সংক্ষিপ্ত ফ্লাইবাইৰ সময়ত, নিউ হৰাইজনছে প্লুটো আৰু ইয়াৰ উপগ্ৰহৰ বিতং জোখ আৰু পৰ্যৱেক্ষণ কৰিছিল। ২০১৬ চনৰ ছেপ্টেম্বৰ মাহত জ্যোতিৰ্বিজ্ঞানীসকলে ঘোষণা কৰিছিল যে চেৰনৰ উত্তৰ মেৰুৰ ৰঙা-মুগা টুপীটো থোলিন (tholin), জৈৱিক মেক্ৰোমলিকিউলৰ দ্বাৰা গঠিত যি জীৱনৰ উদ্ভৱৰ উপাদান হ'ব পাৰে, আৰু ই প্লুটোৰ বায়ুমণ্ডলৰ পৰা নিৰ্গত মিথেন, নাইট্ৰজেন আৰু অন্যান্য গেছৰ পৰা উৎপন্ন হৈ ১৯,০০০ কিমি (১২,০০০ মাইল) দূৰৰ কক্ষপথত থকা উপগ্ৰহটোলৈ স্থানান্তৰিত হয়।
প্লুটো গ্ৰহটোক সূৰ্যক প্ৰদক্ষিণ কৰিবলৈ সময় লাগে [পৃথিৱীৰ তুলনাত] ২৪৮ বছৰ। সূৰ্য ৰ পৰা প্লুটোৰ গড় দূৰত্ব প্ৰায় ৬০০ কোটি কিলোমিটাৰ। কক্ষপথত প্লুটোৰ গতি মাত্ৰ ৪.৭ কিলোমিটাৰ। ইয়াৰ ব্যাস প্ৰায় ৩০০০ কিলোমিটাৰ। প্লুটোত প্ৰচুৰ পৰিমাণে মিথেন গেছ আছে। কিছুসংখ্যক বিজ্ঞানীয়ে মতপোষণ কৰে যে প্লুটো গ্ৰহটো এসময়ত নেপচুনৰ এটা উপগ্ৰহ আছিল।
thumb|left|নিজ কক্ষপথত ঘূৰ্ণনশীল অৱস্থাত প্লুটোৰ এখন চিত্ৰ
আৱিষ্কাৰ
১৮৪০ ৰ দশকত, উৰবাইন লে ভেৰিয়াৰে ইউৰেনাছৰ কক্ষপথত বিচলিততা বিশ্লেষণ কৰাৰ পিছত তেতিয়াৰ আৱিষ্কৃত গ্ৰহ নেপচুনৰ অৱস্থানৰ পূৰ্বানুমান কৰিবলৈ নিউটনীয় বলবিজ্ঞান ব্যৱহাৰ কৰিছিল। উনবিংশ শতিকাৰ শেষৰ ফালে নেপচুনৰ পৰৱৰ্তী পৰ্যৱেক্ষণৰ ফলত জ্যোতিৰ্বিজ্ঞানীসকলে অনুমান কৰিছিল যে নেপচুনৰ উপৰিও আন এটা গ্ৰহৰ দ্বাৰা ইউৰেনাছৰ কক্ষপথ বিচলিত হৈ আছে। ১৯০৬ চনত এৰিজোনাৰ ফ্লেগষ্টাফত লৱেল অবজাৰ্ভেটৰী প্ৰতিষ্ঠা কৰা এজন ধনী বষ্টনিয়ান পাৰ্চিভাল লৱেলে ১৮৯৪ চনত এটা সম্ভাৱ্য নৱম গ্ৰহৰ সন্ধানত এক বিস্তৃত প্ৰকল্প আৰম্ভ কৰিছিল, যাক তেওঁ "প্লেনেট এক্স" বুলি অভিহিত কৰিছিল। ১৯০৯ চনৰ ভিতৰত, লৱেল আৰু উইলিয়াম এইচ. পিকাৰিংয়ে এনে এটা গ্ৰহৰ বাবে কেইবাটাও সম্ভাব্য মহাকাশীয় স্থানাংকৰ পৰামৰ্শ দিছিল। লৱেল আৰু তেওঁৰ পৰ্যৱেক্ষণালয়ে ১৯১৬ চনত তেওঁৰ মৃত্যুলৈকে সন্ধান চলাইছিল, কিন্তু সফল হোৱা নাছিল। লৱেলে অজানিতে তেওঁৰ পৰ্যৱেক্ষণাবোৰত ১৯১৫ চনৰ ১৯ মাৰ্চ আৰু ৭ এপ্ৰিলত প্লুটোৰ দুটা ক্ষীণ ছবি বন্দী কৰিছিল, কিন্তু সেইবোৰ কি আছিল তাৰ বাবে তেওঁলোকে চিনাক্ত কৰিব পৰা নাছিল। আন চৈধ্যটা জ্ঞাত পুনৰুদ্ধাৰ পৰ্যৱেক্ষণ আছে, যাৰ ভিতৰত আগষ্ট ২০, ১৯০৯ তাৰিখে য়াৰ্কেছ অবজাৰ্ভেটৰীয়ে কৰা পৰ্যৱেক্ষণটো আটাইতকৈ পুৰণি।
পাৰ্চিভালৰ বিধৱা পত্নী কন্সটেন্স লৱেলে তেওঁৰ স্বামীৰ উত্তৰাধিকাৰীক লৈ লৱেল অবজাৰ্ভেটৰীৰ সৈতে দহ বছৰীয়া আইনী যুঁজত লিপ্ত হৈছিল আৰু ফলত ১৯২৯ চনলৈকে “প্লেনেট এক্সৰ” সন্ধান পুনৰ আৰম্ভ হোৱা নাছিল। অৱজাৰ্ভেটৰী ডাইৰেক্টৰ ভেষ্টো মেলভিন স্লিফাৰে প্লেনেট এক্স ৰ সন্ধানৰ কাম 23 বছৰীয়া ক্লাইড টমবাউগক দিছিল, যি স্লিফাৰৰ পিছতে পৰ্যৱেক্ষণালয়ত উপস্থিত হৈছিল, তেওঁ স্লিফাৰৰ জ্যোতিৰ্বৈজ্ঞানিক অংকনৰ নমুনাৰ দ্বাৰা প্ৰভাৱিত হৈছিল। টমবাউগৰ কাম আছিল ৰাতিৰ আকাশক প্ৰণালীবদ্ধভাৱে যোৰাত ফটোগ্ৰাফৰ কৰা, তাৰ পিছত প্ৰতিটোযোৰ পৰীক্ষা কৰা আৰু কোনো বস্তুৰ অৱস্থান সলনি হৈছে নে নাই নিৰ্ধাৰণ কৰা। ব্লিঙ্ক কম্পেৰেতৰ ব্যৱহাৰ কৰি, তেওঁ ফটোগ্ৰাফৰ মাজত অৱস্থান বা অবয়ব সলনি কৰা যিকোনো বস্তুৰ চলাচলৰ ভ্ৰম সৃষ্টি কৰিবলৈ প্ৰতিখন প্লেটৰ দৃশ্যবোৰ অগা-পিছা কৰি মিলাই চাইছিল। ১৯৩০ চনৰ ১৮ ফেব্ৰুৱাৰীত, প্ৰায় এবছৰ অনুসন্ধান কৰাৰ পিছত, টমবাগে ২৩ আৰু ২৯ জানুৱাৰীত লোৱা ফটোগ্ৰাফিক প্লেটত এটা সম্ভাৱ্য চলন্ত বস্তু আৱিষ্কাৰ কৰে। ২১ জানুৱাৰীত তোলা এক কম মানদণ্ডৰ আলোকচিত্ৰই চলাচলটো নিশ্চিত কৰাত সহায় কৰিছিল। অৱজাৰ্ভেটৰীয়ে অধিক নিশ্চিত আলোকচিত্ৰ পোৱাৰ পিছত, ১৯৩০ চনৰ ১৩ মাৰ্চত হাৰ্ভাৰ্ড কলেজ অবজাৰ্ভেটৰীলৈ আৱিষ্কাৰৰ বাতৰি টেলিগ্ৰাফ কৰা হৈছিল।
প্লুটোৱে আৱিষ্কাৰ হোৱাৰ পিছত এতিয়াও সূৰ্যৰ সম্পূৰ্ণ কক্ষপথ সম্পূৰ্ণ কৰিব পৰা নাই, কিয়নো এটা প্লুটোনিয়ান বছৰ ২৪৭.৬৮ বছৰ দীঘল।
উপগ্ৰহ
প্লুটো'ৰ পাঁচটা প্ৰাকৃতিক উপগ্ৰহ আছে:-
বাহ্যিক সংযোগ
শ্ৰেণী:বাওনা গ্ৰহ শ্ৰেণী:সৌৰজগত
চেৰেছ
চেৰেছ (প্রতীক: ) সৌৰজগতৰ সবাতোকৈ ক্ষুদ্ৰ আৰু গ্ৰহাণুবলয়ৰ একমাত্ৰ বাওনা গ্ৰহ। ইটালীয় জ্যোতিৰ্বিদ গুইছেপ্পি পিয়াজ্জিয়ে ১৮০১ খৃষ্টাব্দৰ প্ৰথম দিনাই (অৰ্থাত ১ জানুৱাৰী, ১৮০১) এই গ্ৰহটো আৱিস্কাৰ কৰিছিল । চেৰেছ নামটোৰ উৎস হৈছে ৰোমান দেৱী চেৰেছ যাক শস্য, ফল-মূল তথা মাতৃস্নেহৰ দেৱী বুলি জনা যায়।
৯৫০ কিলোমিটাৰ ব্যাসৰ অধিকাৰী চেৰেছ গ্ৰহাণুপুঞ্জৰ সবাতোকৈ ডাঙৰ জ্যোতিষ্ক। গ্ৰহাণুপুঞ্জৰ সকলো গ্ৰহাণুৰ মুঠ ভৰৰ প্ৰায় এক-তৃতীয়াংশ ভৰ চেৰেছতেই আছে। সাম্প্ৰতিক পৰ্যবেক্ষনসমূহৰ পৰা জনা যায়, চেৰেছৰ পৃষ্ঠ সম্ভৱত পানী, বৰফ আৰু পানীত দ্ৰৱীভূত বিভিন্ন খনিজ পদাৰ্থৰ মিশ্ৰনৰ পৰা তৈয়াৰ হৈছে।
বাহ্যিক সংযোগ
শ্ৰেণী:বাওনা গ্ৰহ শ্ৰেণী:সৌৰজগত
শোভিতা ধূলিপালা
শোভিতা ধূলিপালা (Sobhita Dhulipala ; জন্ম: ৩১ মে' ১৯৯২) এগৰাকী ভাৰতীয় অভিনেত্ৰী আৰু মডেল যিয়ে প্ৰধানকৈ হিন্দী, মালয়ালম আৰু তেলেগু ছবিত কাম কৰে। তেওঁ ফেমিনা মিছ ইণ্ডিয়া ২০১৩ প্ৰতিযোগিতাত ফেমিনা মিছ ইণ্ডিয়া আৰ্থ ২০১৩ৰ খিতাপ জয় কৰে আৰু মিছ আৰ্থ ২০১৩ত ভাৰতক প্ৰতিনিধিত্ব কৰে।
ধূলিপালাই অনুৰাগ কাশ্যপৰ থ্ৰিলাৰ ছবি ৰমন ৰাঘৱ ২.০ (২০১৬)ত আত্মপ্ৰকাশ কৰিছিল আৰু তাৰ পিছত তেওঁ তেলেগু চোৰাংচোৱা ছবি গুডচাৰী (২০১৮) আৰু আমাজন ভিডিঅ’ৰ Series মেড ইন হেভেন (২০১৯)ত অভিনয় কৰে।
প্ৰাথমিক জীৱন আৰু শিক্ষা
১৯৯২ চনৰ ৩১ মে'ত  ভাৰতৰ অন্ধ্ৰপ্ৰদেশৰ তেনালিত এটি তেলেগু ব্ৰাহ্মণ পৰিয়ালত শোভিতা ধূলিপালাৰ জন্ম হৈছিল।  অৱশ্যে শোভিতা ধূলিপালা বিশাখাপট্টনমতহে ডাঙৰ-দীঘল হৈছিল। পৰৱৰ্তী সময়ত চলচ্চিত্ৰত কেৰিয়াৰ গঢ়াৰ উদ্দেশ্যে আৰু নিজৰ শিক্ষা জীৱন আগুৱাই নিয়াৰ লক্ষ্যৰে শোভিতাই মুম্বাই বিশ্ববিদ্যালয়ৰ এইচ আৰ কলেজ অৱ কমাৰ্চ এণ্ড ইকনমিক্সত নামভৰ্তি কৰে আৰু মুম্বাইলৈ গুচি আহে।  শোভিতা ভাৰতনাট্যম আৰু কুচিপুড়িৰো এগৰাকী প্ৰশিক্ষিত শাস্ত্ৰীয় নৃত্যশিল্পী।
ফেমিনা মিছ ইণ্ডিয়া
ফেমিনা মিছ ইণ্ডিয়াৰ ক্ষেত্ৰীয় প্ৰতিযোগিতা ফেমিনা মিছ ইণ্ডিয়া চাউথ ২০১৩ৰ খিতাপ জয় কৰাৰ পিছত ধূলিপালাই ফেমিনা মিছ ইণ্ডিয়াৰ ৫০তম বৰ্ষৰ "শীৰ্ষ ২৩"ৰ ভিতৰত অটো-এণ্ট্ৰি লাভ কৰে আৰু প্ৰথম ৰানাৰ্ছ আপ হিচাপে পৰিগণিত হয়। ইয়াৰ উপৰি 'মিছ ষ্টাইলিছ কেশ', 'মিছ এডভেঞ্চাৰছ' আৰু 'মিছ ফেশ্বন আইকন', 'মিছ টেলেণ্ট', 'মিছ ডিজিটেল ডিভা'ৰ সন্মান লাভ কৰে। ইয়াৰ পিছত ২০১৩ চনৰ 'মিছ আৰ্থ'ত ভাৰতক শোভিতাই প্ৰতিনিধিত্ব কৰিছিল যদিও শীৰ্ষ ২০ ৰ ভিতৰত স্থান লাভ কৰিব নোৱাৰিলে। তেওঁ 'কিংফিচাৰ কেলেণ্ডাৰ ২০১৪'তো অভিনয় কৰিছিল।
অভিনয় জীৱন
২০১৮ চনত ধূলিপালাই আদিভি ছেশ অভিনীত প্ৰথম তেলেগু ছবি গুডচাৰীত অভিনয় কৰে। ইয়াৰ পিছত তেওঁ এমাজন প্ৰাইমৰ ছিৰিজ মেড ইন হেভেনৰ অন্যতম মুখ্য চৰিত্ৰত অভিনয় কৰিছিল। ২০১৯ চনত তেওঁ চোৰাংচোৱা সংস্থাৰ অপাৰেটিভৰ কাহিনীৰ পটভূমিত (২০১৫ চনৰ চোৰাংচোৱাগিৰি উপন্যাসৰ আধাৰত) নিৰ্মিত ভাৰতীয় কাল্পনিক চোৰাংচোৱা ৱেব থ্ৰিলাৰ বাৰ্ড অৱ ব্লাডত এক গুৰুত্বপূৰ্ণ চৰিত্ৰত অভিনয় কৰে। এই ছিৰিজটো নেটফ্লিক্সযোগে সম্প্ৰচাৰিত হৈছিল। ধূলিপালাই মালায়ালম চিনেমাত অভিষেক ঘটায় ২০১৯ চনত। ছবিখন আছিল গীতু মোহনদাছৰ পৰিচালনাৰে মুথন। । তেওঁৰ সহযোগী আছিল নিভিন পলি। দুলকুৰ ছালমান অভিনীত কুৰূপ ছবিখনতো তেওঁ অভিনয় কৰিছে।
২০২১ চনৰ জানুৱাৰী মাহত ধূলিপালাই ছাশী কিৰণ টিক্কাৰ পৰিচালনাত নিৰ্মিত হিন্দী-তেলেগু জীৱনীমূলক ছবি মেজৰৰ বাবে চিত্ৰগ্ৰহণ আৰম্ভ কৰে, য’ত আদিভি ছেশে শীৰ্ষ চৰিত্ৰত অভিনয় কৰে।
জেহিৰুল হুছেইন
জেহিৰুল হুছেইন (Jehirul Hussain, ১৯৪০-২০০৫) অসমৰ এগৰাকী সাহিত্যিক। গল্পকাৰৰূপে তেখেতৰ এক বিশেষ পৰিচিতি আছে। তেখেতে ভালেসংখ্যক কবিতাও লিখিছে। শুভাকাংক্ষীৰ মাজত জেহিৰুল হুছেইন নাইচ কা/ নাইচ ছাৰ নামে জনপ্ৰিয় আছিল। হুছেইন এগৰাকী প্ৰগতিশীল লেখক আছিল আৰু ১৯৭৯ চনত বিদেশী বহিষ্কাৰ আন্দোলনত বিপৰীত স্থিতি লোৱা বাবে এমাহ কাৰাগাৰত থাকিবলগা হৈছিল। শিশু আলোচনী ৰ'দকাঁচিয়লিৰ তেখেত প্ৰতিষ্ঠাপক সম্পাদক আৰু গোলাঘাট জাতীয় বিদ্যালয়ৰ প্ৰতিষ্ঠাপক শিক্ষক। জেহিৰুল হুছেইনৰ বৰ ধেমালি সৰু ধেমালি, ভেটি আদি গল্প অসমীয়া গল্প জগতৰ মাইলৰ খুঁটি।
জন্ম আৰু শিক্ষা
১৯৪০ চনত গোলাঘাট টাউনত জন্ম হৈ হুছেইনে ডিব্ৰুগড়ৰ কানৈ কলেজৰপৰা বিজ্ঞান শাখাত ইণ্টাৰমেডিয়েট আৰু গোলাঘাটৰ ডি আৰ কলেজৰপৰা কলা শাখাত স্নাতক ডিগ্ৰী লাভ কৰে।
কৰ্মজীৱন
নাইচ ছাৰ আছিল বৃত্তিত এগৰাকী শিক্ষক। তেখেতে সাধাৰণ গণিত, উচ্চ গণিতৰ উপৰি বিজ্ঞান পঢ়ুৱাইছিল। কাৰ্বি আংলং, নাগালেণ্ড আদি বহুঠাইত শিক্ষকতা কৰি উঠি শেষত জন্মস্থান গোলাঘাটৰ কছাৰীহাট স্কুলৰপৰা অৱসৰ গ্ৰহণ কৰে। তেখেত আছিল ছাত্ৰ-ছাত্ৰীৰ প্ৰিয় শিক্ষক। শিক্ষকতাৰ সমান্তৰালকৈ তেখেতে লেখা-মেলাও কৰি গৈছিল। বীৰেন্দ্ৰকুমাৰ ভট্টাচাৰ্য সম্পাদিত নৱযুগ আলোচনীত তেখেতে প্ৰথম গল্পকাৰৰূপে আত্মপ্ৰকাশ কৰে। ইয়াৰ পিছত ক্ৰমান্বয়ে শ্ৰী ময়ী, পদাতিক আদি আলোচনীত নিয়মীয়াকৈ হুছেইনৰ গল্প প্ৰকাশ পাবলৈ ধৰে। ৪৪ বছৰ বয়সত তেখেতে লিখিবলৈ আৰম্ভ কৰিছিল। সেয়ে প্ৰথমৰেপৰা তেখেতৰ লেখা পৰিপক্ক আছিল। ড° হীৰেন গোহাঁই-এ তেখেতৰ ৰাং কুকুৰৰ টুপী, বৰ ধেমালি সৰু ধেমালি আদি গল্পক উৎকৃষ্ট গল্প বুলি কৈছে। কেৱল গল্প লেখাতে মন নিদি তেখেতে কবিতাৰ চৰ্চাও কৰিছিল। মাৰ্ক্সীয় আদৰ্শৰ প্ৰতি আস্থাশীল হোৱাৰ বাবে গল্পৰ দৰে তেখেতেৰ কবিতাতো শ্ৰমজীৱী মানুহৰ মুক্তিৰ সংগ্ৰাম দেখিবলৈ পোৱা যায়। একে কাৰণতে তেখেতে বিদেশী বহিষ্কাৰ আন্দোলনৰ সময়ত কাৰাবাসো খাটিছিল। গল্প আৰু কবিতাৰ উপৰিও তেখেতে চিত্ৰ সমালোচনাও লিখিছিল। তেখেত এগৰাকী শিশু সাহিত্যিকো আছিল। অসম জাতীয় শিক্ষা সমন্বয় পৰিষদৰ দ্বাৰা প্ৰকাশিত তিনি মহীয়া শিশু আলোচনী ৰ'দকাঁচিয়লিৰ তেখেত প্ৰতিষ্ঠাপক সম্পাদক আছিল। নাট্যকাৰ ৰূপেও হুছেইনৰ নাম আছিল। নিজৰ গল্পক নিজে নাট্যৰূপ দিবলৈ তেখেত আগ্ৰহী আছিল। সপোনজ্যোতি ঠাকুৰ, মুনীন ভূঞা আদি সফল নাট্যকাৰ সকলে তেখেতৰ এই আগ্ৰহক বঢ়াই তুলিছিল। সপোনজ্যোতি ঠাকুৰে তেখেতৰ সৰু ধেমালি বৰ ধেমালি গল্পক নাট্যৰূপ দিছিল। জেহিৰুল হুছেইনে গোলাঘাট জাতীয় বিদ্যালয় প্ৰতিষ্ঠা কৰিছিল।
গ্ৰন্থৰাজি
২০০৭ চনত নতুন সাহিত্য পৰিষদ গোলাঘাট শাখাই জেহিৰুল হুছেইন ৰচনাৱলী প্ৰকাশ কৰি উলিয়াইছে। ইয়াৰ বাহিৰেও তেখেতৰ প্ৰকাশিত অন্যান্য কিতাপসমূহ হ'ল:
মৃত্যু
২০০৫ চনৰ ২ মে' তাৰিখে কিডনী বিকল হৈ গুৱাহাটী চিকিৎসা মহাবিদ্যালয়ত জেহিৰুল হুছেইনৰ মৃত্যু ঘটে। তেখেতৰ মৃত্যুত শোক প্ৰকাশ কৰি ৰ'দকাঁচিয়লি আলোচনীয়ে প্ৰতিষ্ঠাপক সম্পাদক জেহিৰুল হুছেইন সোঁৱৰণী সংখ্যা প্ৰকাশ কৰে।
তথ্যসূত্ৰ
শ্ৰেণী:জীৱিত ব্যক্তি শ্ৰেণী:অসমীয়া গল্পকাৰ
নাজী নিৰ্যাতন শিবিৰ
নাজী নিৰ্যাতন শিবিৰ (Nazi Concentration Camps) জাৰ্মানীৰ নাজীসকলৰ দ্বাৰা নিৰ্মাণ কৰা এক ধৰণৰ শিবিৰক বুজায় য'ত, লোকসকলক আটক বা আৱদ্ধ কৰি ৰখা হৈছিল। এই শিবিৰত সাধাৰণতে সাংবিধানিক গণতন্ত্ৰত গ্ৰহণযোগ্য গ্ৰেপ্তাৰ আৰু কাৰাদণ্ডৰ আইনী নীতি-নিয়মৰ প্ৰতি লক্ষ্য নৰখাকৈ কঠোৰ পৰিস্থিতিত মানুহক আটক কৰি ৰখা হৈছিল। ১৯৩৩ চনৰ পৰা ১৯৪৫ চনলৈ নাজীবাহিনীয়ে জাৰ্মানীৰ ভূখণ্ড আৰু জাৰ্মানসকলে দখল কৰা ইউৰোপৰ কিছু অংশত এক হাজাৰতকৈও অধিক নাজী নিৰ্যাতন শিবিৰ স্থাপন আৰু পৰিচালনা কৰিছিল। প্ৰথমতে, বেছিভাগ বন্দীয়ে জাৰ্মানীৰ কমিউনিষ্ট পাৰ্টিৰ সদস্য আছিল, কিন্তু সময় যোৱাৰ লগে লগে বিভিন্ন গোটক গ্ৰেপ্তাৰ কৰা হৈছিল। যাৰ ভিতৰত আছিল অভ্যাসগত অপৰাধী, অসামাজিক কাম কৰা লোক, আৰু ইহুদীসকল।
দ্বিতীয় বিশ্বযুদ্ধ আৰম্ভ হোৱাৰ পিছত জাৰ্মান অধিকৃত ইউৰোপৰ লোকসকলক এনে শিবিৰত বন্দী কৰি ৰখা হৈছিল। এনে শিবিৰত প্ৰায় ১.৬৫ নিযুত লোক পঞ্জীভুক্ত হৈছিল, যাৰ ভিতৰত প্ৰায় এক নিযুত লোক শিবিৰৰ কাৰাবাসৰ সময়তেই মৃত্যুবৰণ কৰিছিল। বেছিভাগ মৃত্যু দ্বিতীয় বিশ্বযুদ্ধৰ দ্বিতীয়াৰ্ধত সংঘটিত হৈছিল। যাৰ ভিতৰত আছিল ১৯৪৫ চনৰ জানুৱাৰী লৈকে পঞ্জীয়ন কৰা ৭,০০,০০০ বন্দীৰ কমেও এক তৃতীয়াংশ। মিত্ৰশক্তিৰ সামৰিক বিজয়ৰ পিছত, ১৯৪৪ আৰু ১৯৪৫ চনত শিবিৰসমূহ ক্ৰমান্বয়ে মুক্ত কৰা হৈছিল, যদিও মৃত্যু পদযাত্ৰাত লাখ লাখ বন্দীৰ মৃত্যু হৈছিল। আন এক সুত্ৰ অনুসৰি, মুঠতে, প্ৰায় দহ লাখ ইহুদীকে ধৰি প্ৰায় ২০ লাখ বন্দীক হত্যা কৰা হৈছিল, আৰু তাৰ ভিতৰত অশ্বিট্জ শিবিৰ সকলোতকৈ ডাঙৰ আৰু মাৰাত্মক আছিল।
১৯৮০ দশকৰ অসমীয়া চলচ্চিত্ৰৰ তালিকা
তথ্যসংগ্ৰহ
শ্ৰেণী:অসমীয়া চলচ্চিত্ৰ শ্ৰেণী:অসম সম্পৰ্কীয় তালিকা শ্ৰেণী:১৯৮০ দশকৰ অসমীয়া চলচ্চিত্ৰ
নাজী নিৰ্যাতন শিবিৰ
পটভূমি আৰু ইতিহাস
১৯৩০ চনত নাজী নামৰ জাৰ্মানীৰ ৰাজনৈতিক দল ক্ষমতালৈ অহাৰ পিছত ১৯৩৩ চনৰ ৩০ জানুৱাৰীত এডল্ফ হিটলাৰ এই দলৰ চাঞ্চেলৰ হিচাপে নিযুক্ত হৈছিল। এডল্ফ হিটলাৰএ পূৰ্বৰ চ্যান্সেলৰ ফ্ৰান্স ভন পেপেনৰ সৈতে চুক্তি কৰি জাৰ্মানীৰ চ্যান্সেলৰ হয়। নাজীসকলে ক্ষমতা দখল কৰাৰ আগতে কনচেনট্ৰেচন কেম্পৰ কোনো পৰিকল্পনা নাছিল। জাৰ্মানীত লাখ লাখ নাজী বিৰোধীক দমন কৰাৰ ইচ্ছাৰ বাবেই পৰৱৰ্তী মাহকেইটাত কনচেনট্ৰেচন কেম্প ব্যৱস্থাৰ সৃষ্টি হৈছিল।নাজীসকল ক্ষমতালৈ অহাৰ কেইসপ্তাহমানৰ ভিতৰতেই, এছ. এ. (ষ্টুৰ্মাবটেইলুং; যাক সাধাৰণতে ষ্টৰ্ম ট্ৰুপাৰ বুলি জনা যায়), এছ.এছ. (শ্বুটজষ্টাফেল; সুৰক্ষা স্কোয়াড্ৰন- নাজী দলৰ অভিজাত ৰক্ষী), আৰক্ষী আৰু স্থানীয় অসামৰিক কৰ্তৃপক্ষই মিলি নাজী নীতিৰ বিৰোধীসকলক কাৰাগাৰত ৰাখিবলৈ অসংখ্য নিৰ্যাতন শিবিৰৰ তৈয়াৰ কৰিছিল। এই শিবিৰসমূহ হিটলাৰৰ নেতৃত্বত পৰিচালিত হৈছিল। হিটলাৰ জাৰ্মানীৰ চান্সেলৰ হোৱাৰ লগে লগে ১৯৩৩ চনৰ মাৰ্চ মাহত প্ৰথমটো শিবিৰ স্থাপন কৰা হৈছিল। শ্বুটজষ্টাফেল বা এছ.এছ. নামৰ এক সংগঠনৰ অৰ্থনৈতিক আৰু প্ৰশাসনিক সহায়ৰ জৰিয়তে এই শিবিৰ বা কেম্পসমূহ পৰিচালনা কৰা হৈছিল। কনচেনট্ৰেচন কেম্প ব্ৰিটিছে উদ্ভাৱন কৰা বুলি ধৰা হয় যদিও ইতিহাসবিদ ডেন ষ্টোনে যুক্তি আগবঢ়ায় যে আন দেশতো ইয়াৰ নজিৰ আছিল। যদিও নাজী কনচেনট্ৰেচন কেম্পৰ বাবেই "কনচেণ্ট্ৰেচন কেম্প" শব্দটোৱে "হত্যা"ৰ অৰ্থ লাভ কৰিছে, তথাপিও দক্ষিণ আফ্ৰিকাৰ ব্ৰিটিছ কেম্পবোৰত হত্যাকাণ্ড জড়িত নাছিল। ১৯৩৩–১৯৩৪ চনত নাজী বিৰোধী দমনৰ নামত আটক কৰা বন্দীসকলৰ সংখ্যা নিৰ্ণয় কৰাটো কঠিন। তথাপিও ইতিহাসবিদ জেন কেপলানে বন্দীৰ সংখ্যা ৫০,০০০ বুলি অনুমান কৰিছিল, গ্ৰেপ্তাৰৰ সংখ্যা হয়তো ১ লাখতকৈও অধিক।আশী শতাংশ বন্দী জাৰ্মানীৰ কমিউনিষ্ট পাৰ্টিৰ সদস্য আৰু দহ শতাংশ জাৰ্মানীৰ ছ’চিয়েল ডেম’ক্ৰেটিক পাৰ্টিৰ সদস্য আছিল।
টোকা
<references group="lower-alpha"/>
বাহ্যিক সংযোগ
শ্ৰেণী:জাৰ্মানী
প্ৰতিমা বৰুৱা পাণ্ডে
প্ৰতিমা বৰুৱা পাণ্ডে (৩ অক্টোবৰ ১৯৩৫ — ২৭ ডিচেম্বৰ ২০০২) আছিল অসমৰ এগৰাকী লোক-সংগীতৰ শিল্পী। তেখেত ধুবুৰীৰ গৌৰীপুৰীয়া ৰাজপৰিয়ালৰ জীয়ৰী আছিল। ১৯৫৬ চনত ড॰ ভূপেন হাজৰিকাৰ "এৰা বাটৰ সুৰ" চলচ্চিত্ৰত দুটা গীতত কণ্ঠদানেৰে তেখেতে সংগীতৰ মূল জগতত খোজ পেলায়। গোৱালপৰীয়া লোকগীতলৈ অৱদানৰ বাবে তেখেতে পদ্মশ্ৰী বঁটা আৰু ১৯৮৮ চনত সংগীত নাটক একাডেমী বঁটা লাভ কৰিছিল।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া কণ্ঠশিল্পী শ্ৰেণী:পদ্মশ্ৰী বঁটা বিজয়ী শ্ৰেণী:সংগীত নাটক একাডেমী বঁটা বিজয়ী শ্ৰেণী:ভাৰতৰ লোকশিল্পী
লতা মংগেশকাৰ
লতা মংগেশকাৰ বা লতাজী (लता मंगेशकर); ২৮ ছেপ্টেম্বৰ ১৯২৯ — ৬ ফেব্ৰুৱাৰী ২০২২) ভাৰতবৰ্ষৰ এগৰাকী নেপথ্য গায়িকা আছিল। সংগীত জীৱনত লতাজীয়ে ছত্ৰিশটাতকৈও অধিক ভাৰতীয় ভাষা আৰু কেইটামান বিদেশী ভাষাৰ গীতত কণ্ঠদান কৰিছিল; লগতে এক হাজাৰৰো বেছি ভাৰতীয় ছবিত গান গাইছিল।
ভগ্নী আশা ভোঁচলেৰ লগত চলচ্চিত্ৰ গায়িকা হিচাপে লতাই সক্ৰিয়ভাৱে কাম কৰিছিল। ভাৰতীয় উপমহাদ্বীপৰ লগতে সমগ্ৰ পৃথিৱীতে লতা মংগেশকাৰৰ কণ্ঠৰ শ্ৰোতা বিয়পি আছে। টাইম পত্ৰিকাই তেওঁক 'ভাৰতীয় নেপথ্য সংগীতৰ অপৰিহাৰ্য্য আৰু একচ্ছত্ৰী সম্ৰাজ্ঞী' আখ্যা দিছিল। তেওঁক ভাৰতৰ নাইটিংগেল বুলিও জনা যায়।
লতাজীয়ে তেওঁৰ কৰ্মজীৱনত কেইবাটাও বঁটা আৰু সন্মান লাভ কৰিবলৈ সক্ষম হৈছিল। ১৯৮৯ চনত ভাৰত চৰকাৰে তেওঁক দাদাচাহেব ফাল্কে বঁটা প্ৰদান কৰে। ২০০১ চনত, ৰাষ্ট্ৰলৈ তেওঁৰ অৱদানৰ স্বীকৃতিস্বৰূপে তেওঁক ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰা হৈছিল আৰু এই সন্মান লাভ কৰা এম এছ চুব্বালক্ষ্মীৰ পিছত তেওঁ দ্বিতীয়গৰাকী মহিলা কণ্ঠশিল্পী আছিল। ফ্ৰান্সে ২০০৭ চনত তেওঁক ফ্ৰান্সৰ সৰ্বোচ্চ অসামৰিক বঁটা নেচনেল অৰ্ডাৰ অফ দ্য লিজিয়ন অফ অনাৰৰ বিষয়া প্ৰদান কৰিছিল।
তেওঁ তিনিটাকৈ ৰাষ্ট্ৰীয় চলচ্চিত্ৰ বঁটা, ১৫টাকৈ বেংগল ফিল্ম জাৰ্নালিষ্ট এছ’চিয়েচন এৱাৰ্ড, চাৰিটাকৈ ফিল্মফেয়াৰ শ্ৰেষ্ঠ মহিলা প্লেবেক বঁটা, দুটাকৈ ফিল্মফেয়াৰ বিশেষ বঁটা, ফিল্মফেয়াৰ লাইফটাইম এচিভমেণ্ট বঁটাৰ লগতে আৰু বহুতো বঁটা লাভ কৰিছিল। ১৯৭৪ চনত তেওঁ লণ্ডনৰ ৰয়েল এলবাৰ্ট হলত সংগীত প্ৰদৰ্শন কৰা প্ৰথম ভাৰতীয় নেপথ্য গায়িকাসকলৰ ভিতৰত এগৰাকী আছিল।
প্ৰাৰম্ভিক জীৱন
১৯২৯ চনৰ ২৮ ছেপ্টেম্বৰ তাৰিখে মধ্যপ্ৰদেশৰ ইন্দোৰ চহৰত পণ্ডিত দীননাথ মংগেশকাৰৰ জ্যেষ্ঠ কন্যা লতাজীয়ে জন্মগ্ৰহণ কৰিছিল। দেউতাক আছিল মঞ্চশিল্পী তথা গায়ক। ৫ বছৰ বয়সতে দেউতাকৰ লগত লতাজীয়ে শিশু অভিনেত্ৰীৰূপে মঞ্চত অভিনয় কৰিছিল। ৭ বছৰ বয়সৰ পৰা লতাজীৰ লালন-পালন মহাৰাষ্ট্ৰত কৰা হয়।
লতাজীৰ মাক শ্বেৱন্তী (পিছলৈ শুদ্ধমতী নামলৈ সলনি কৰে), বোম্বাই প্ৰেচিডেঞ্চীৰ থালনাৰৰ (বৰ্তমান উত্তৰ-পশ্চিম মহাৰাষ্ট্ৰত) এগৰাকী গুজৰাটী মহিলা আছিল, যি দীননাথৰ দ্বিতীয়গৰাকী পত্নী আছিল; তেওঁৰ প্ৰথম পত্নী নৰ্মদাৰ মৃত্যুৰ পিছত তেওঁ নৰ্মদাৰ সৰু ভনী শ্বেৱন্তীক বিয়া কৰায়।
দীননাথে তেওঁৰ পৰিয়ালক তেওঁৰ জন্মস্থান গোৱাৰ মংগেশীৰ সৈতে চিনাক্ত কৰিবলৈ মংগেশকাৰ উপাধি গ্ৰহণ কৰিছিল। লতাৰ জন্মৰ সময়ত নাম আছিল “হেমা”। লতাজীৰ দেউতাক ভাব বন্ধন (भाव बंधन) নামৰ নাটক এখনত কাম কৰিছিল আৰু সেই নাটকখনৰ এটা মহিলা চৰিত্ৰৰ নাম আছিল লতিকা, পিছলৈ লতাজীৰ পিতৃ-মাতৃয়ে তেওঁৰ নাম হেমাৰ পৰা লতালৈ সলনি কৰি দিয়ে।
লতাজী দীননাথৰ পৰিয়ালৰ জ্যেষ্ঠ সন্তান আছিল। তেওঁৰ ভাই-ভনীসকল ক্ৰমে— মীনা, আশা, ঊষা আৰু হৃদয়নাথ সকলোৱে দক্ষ গায়ক আৰু সংগীতজ্ঞ।
লতাজীয়ে তেওঁৰ দেউতাকৰ পৰা সংগীতৰ প্ৰাৰম্ভিক শিক্ষা লাভ কৰিছিল। পাঁচ বছৰ বয়সত তেওঁ তেওঁৰ দেউতাকৰ সংগীত নাটকত (মাৰাঠীত সংগীত নাটক) শিশু অভিনেত্ৰী হিচাপে কাম কৰিবলৈ আৰম্ভ কৰে। বিদ্যালয়ৰ প্ৰথমটো দিনতে তেওঁ বিদ্যালয়ৰ এৰি গুচি গৈছিল কাৰণ বিদ্যালয়লৈ তেওঁৰ ভনী আশাক তেওঁৰ লগত আনিবলৈ দিয়া নাছিল।
নাটক
দেউতাকৰ মৃত্যুৰ পাছত আৰ্থিক অনাটনত পৰি লতাই কেইখনমান হিন্দী আৰু মাৰাঠী ছবিত অভিনয় কৰিছিল। অভিনেত্ৰীৰূপে তেওঁৰ প্ৰথম কথাছবি আছিল- পাহিলী মংগলাগৌৰ (১৯৪২); পিছলৈ লতাজীয়ে চিমুকলা সংসাৰ (১৯৪৩), গজভাউ (১৯৪৪), বড়ী মা (১৯৪৫), জীৱন যাত্ৰা (১৯৪৬), ছত্ৰপতি শিবাজী (১৯৫২) আদি বিভিন্ন ছবিত বিভিন্ন চৰিত্ৰত অভিনয় কৰিছিল।
সংগীত
১৯৪৭ চনত চিত্ৰ নিৰ্মাতা বসন্ত যোগলেকাৰে নিজৰ ছবি আপকী সেৱা(ছেৱা)ত লতাজীক এটা গীত গাবলৈ সুযোগ দিয়ে। গীতটোৰ লগে লগে লতাজীৰ মধুৰ কণ্ঠৰ বিষয়েও চৰ্চা হ'ল। ইয়াৰ পিছতে মজবুৰ ছবিখনৰ দুটি গীতে সমাজত লতাজীৰ স্থিতি সুদৃঢ় কৰিলে। ১৯৪৯ চনত সেই সময়ৰ আটাইতকৈ চৰ্চিত অভিনেত্ৰী মধুবালা অভিনীত মহল কথাছবিখনৰ আয়েগা আনেৱালা শীৰ্ষক গীতটোৱে লতাজীক বহু চৰ্চিত কৰিলে। ইয়াৰ পিছত লতাজীয়ে আৰু পিছলৈ ঘূৰি চাব লগা হোৱা নাছিল।
মৃত্যু
২০২২ চনৰ ৮ জানুৱাৰী তাৰিখে লতা মংগেশকাৰক ক'ভিড-১৯ ৰোগৰ পৰীক্ষা কৰাত পজিটিভ ধৰা পৰে আৰু চিকিৎসাৰ বাবে মুম্বাইৰ ব্ৰিচ কেণ্ডি চিকিৎসালয়ত ভৰ্ত্তি কৰোৱা হয়৷
২০২২ চনৰ ৬ ফেব্ৰুৱাৰী তাৰিখে ক’ভিডত আক্ৰান্ত হৈ চিকিৎসাধীন হৈ থকা কণ্ঠশিল্পীগৰাকীৰ ৯২ বছৰ বয়সত একাধিক অংগ অচল হোৱাৰ ফলত দেহাৱসান ঘটে। তেওঁক ক’ভিডৰ উত্তৰকালীন সমস্যা আৰু নিউমোনিয়াৰ বাবে ২৮ দিন নিৰন্তৰ চিকিৎসা কৰা হৈছিল।
২০২২ চনৰ ১০ ফেব্ৰুৱাৰীত, মংগেশকাৰৰ চিতাভস্ম তেওঁৰ ভগ্নী আশা ভোঁচলে আৰু ভতিজা আদিনাথ মংগেশকাৰে নাছিকৰ ৰামকুণ্ডৰ গোদাৱৰী নদীত বিসৰ্জন দিয়ে।
লাটভিয় ৱিকিপিডিয়া
লাটভিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ লাটভিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত লাটভিয় ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
তথ্য সংগ্ৰহ
শ্ৰেণী:ৱিকিপিডিয়াসমূহ
যোৰহাট গৌৰৱ যাত্ৰা
তথ্য সংগ্ৰহ
শ্ৰেণী:এলজিবিটি
বসনীয় ৱিকিপিডিয়া
বসনীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বসনীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
পৰিসংখ্যা
চনত বসনীয় ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
তথ্য সংগ্ৰহ
শ্ৰেণী:ৱিকিপিডিয়াসমূহ